open-index/open-wikipedia-markdown huggingface dataset:
য়িন আৰু য়াং

right|thumb|260x260px|'টাইচি চিহ্ন'
চীনা দৰ্শনত **য়িন আৰু য়াং** ( *yīnyáng*, "আন্ধাৰ-ঊজ্বল", "ঋণাত্মক-ধনাত্মক")-এ এই কথাক বুজাই যে দেখাত বিপৰীত শক্তিসমূহো আচলতে ইটো আনটোৰ পৰিপূৰক, সম্বন্ধিত আৰু পৰস্পৰে পৰস্পৰৰ ওপৰত নিৰ্ভৰশীল হ'ব পাৰে। চীনা সৃষ্টিতত্ত্বত ব্ৰহ্মাণ্ডই নিজক পদাৰ্থগত ঊৰ্জাৰ প্ৰাথমিক বিশৃংখলতাৰপৰা সৃষ্টি কৰে, য়িন আৰু য়াঙৰ চক্ৰত আৰু বস্তু আৰু জীৱৰ সৃষ্টি হয়। য়িন গ্ৰাহক আৰু য়াং কৰ্তা সূত্ৰ। ই সকলো প্ৰকাৰৰ সাল-সলনি আৰু পাৰ্থক্য, যেনে বাৰ্ষিক চক্ৰ (শীত আৰু গৰম)ত, পথাৰ (উত্তৰমুখী ছায়া আৰু দক্ষিণমুখী ঊজ্বলতা), যৌন সম্বন্ধ গঠন (নাৰী আৰু পুৰুষ), নাৰী আৰু পুৰুষ উভয়ৰে চৰিত্ৰ ৰূপে সৃষ্টি আৰু সামাজিক-ৰাজনৈতিক ইতিহাস (শৃংখলতা আৰু বিশৃংখলতা)ত বিদ্যমান

## চীনা সৃষ্টিতত্ত্ব, দৰ্শন আৰু বিজ্ঞান
চীনা সৃষ্টিতত্ত্বত অনেক ধৰণৰ গতি দেখা যায়। য়িন আৰু য়াং সম্বন্ধীয় সৃষ্টিতত্ত্বত ব্ৰহ্মাণ্ডই নিজক সৃষ্টি কৰা পদাৰ্থগত ঊৰ্জাক 'চি' বুলিও অভিহিত কৰা হয়। এই সৃষ্টিতত্ত্বত ধাৰণা কৰা হয় যে চিৰ সংগঠনে অনেক বস্তুৰ নিৰ্মাণ কৰিছে। তাৰেই মাজত মানৱো অন্যতম। অনেক প্ৰাকৃতিক দ্বৈত যেনে পোহৰ আৰু এন্ধাৰ, অগ্নি আৰু জল, বহল হৈ যোৱা আৰু ঠেক হৈ যোৱা, য়িন আৰু য়াঙৰ ধাৰণাত চিহ্ন ৰূপে প্ৰকাশিত দ্বৈতৰেই ভৌটিক ৰূপ। শাস্ত্ৰীয় চীনা দৰ্শন আৰু বিজ্ঞানৰ কেইবাটাও শাখাত এই দ্বৈতৰ ধাৰণা প্ৰতিস্ফূত হয়। তদুপৰি ই পৰম্পৰাগত চীনা চিকিৎসাৰো মূল নীতি। ই বাকুৱাঝাং, টাইচি আৰু চি কঙৰ দৰে চীনা সমৰকলা আৰু ব্যায়ামতো প্ৰভাৱ বিস্তাৰ কৰিছে। এই ধাৰণা ই চিঙৰ পৃষ্ঠাতো দৃশ্যমান। 

## বিৰোধী আৰু পৰিপূৰক
দ্বৈতৰ ধাৰণা বিভিন্ন ঠাইত দেখা যায়- যেনে অভ্যাসৰ সমাজত। এই পটভূমিত পিচে য়িন আৰু য়াঙক 'এক'ৰ অংশ ৰূপে চাব পাৰি যি 'টাঅত প্ৰকাশিত। "দ্বৈতবাদী-একবাদ" বা "দ্বন্দ্ব্ব্ব্ব্ববাদী-একবাদ" সংজ্ঞাই এই ফলপূৰ্ণ বিৰোধাভাসক বুজাবলৈ চেষ্টা কৰে। য়িন আৰু য়াঙক বিৰোধী নহয়, পৰিপূৰক শক্তি হিচাপে চাব পাৰি, যাৰ দ্বাৰা অংশৰ যোগতকৈ ডাঙৰ পূৰ্ণৰ সৃষ্টি হয়। এই দৰ্শনানুযায়ী, য়িন আৰু য়াং সকলোতে বিদ্যমান, যেনে পোহৰ অবিহনে ছায়া থকা অসম্ভৱেই। দুয়োৰেই কোনো এটি অধিক ফলপ্ৰসূৰূপে দেখা দিয়ে, পিচে ইয়ো মাথোঁ পৰ্যবেক্ষণৰ চৰ্তৰ ওপৰতহে নিৰ্ভৰশীল। য়িন য়াং চিহ্নই দুই বিপৰীত শক্তিৰ মাজৰ ভাৰসাম্যকেই দৰ্শাই, দুয়ো অংশৰেই এঠাইত আনটো বিদ্যমান- দুয়ো দুয়োৰে পৰিপূৰক। 

## টাওবাদ, কনফুচিয়ানবাদ আৰু নীতি
টাওবাদী অধিবিদ্যাত ভাল আৰু বেয়াৰ মাজৰ পাৰ্থক্য, আৰু আন আন নৈতিক দ্বৈত দৃষ্টিভংগীৰ ওপৰতহে নিৰ্ভৰশীল, বাস্তৱত নহয়। সেয়ে য়িন আৰু য়াঙৰ দ্বৈত এক অবিভাজ্য পূৰ্ণতা। আন হাতে কনফুচিয়ান নীতিশাস্ত্ৰত, বিশেষকৈ ডং ঝংশ্বৌৰ দৰ্শনত, ইয়াত এক বিশেষ নৈতিক দিশ যোগ কৰা হয়।

## তথ্য সংগ্ৰহ

শ্ৰেণী:প্ৰতীক
শ্ৰেণী:দৰ্শন
পাৰ্বতী কুমাৰ গোস্বামী

**ন্যায়াধীশ পাৰ্বতী কুমাৰ গোস্বামী** (জন্ম: ১ জানুৱাৰী ১৯১৩) এগৰাকী ভাৰতীয় ন্যায়াধীশ। তেওঁ ভাৰতৰ উচ্চতম ন্যায়ালয়ৰ প্ৰথম অসমীয়া ন্যায়াধীশ। ইয়াৰ লগতে তেওঁ অসম আৰু নাগালেণ্ডৰ কাৰ্যকৰী ৰাজ্যপালো আছিল। উচ্চতম ন্যায়ালয়ত বিচাৰপতি হিচাপে যোগ দিয়াৰ আগতে তেওঁ অসম আৰু নাগালেণ্ড উচ্চ ন্যায়ালয়ত মুখ্য ন্যায়াধীশ হিচাপে কাৰ্যনিৰ্বাহ কৰিছিল।
## প্ৰাৰম্ভিক জীৱন
১৯১৩ চনৰ ১ জানুৱাৰীত ব্ৰিটিছ ভাৰতৰ অন্তৰ্গত অবিভক্ত অসম প্ৰদেশত পাৰ্বতী কুমাৰ গোস্বামীৰ জন্ম হৈছিল। তেওঁৰ পিতৃৰ নাম বামদেৱ গোস্বামী আৰু যুগদা দেৱী। তেওঁ প্ৰাৰম্ভিক শিক্ষা শিৱসাগৰৰ ইংৰাজী স্কুলত গ্ৰহণ কৰিছিল। তাৰ পাছত তেওঁ কটন কলেজৰ পৰা প্ৰথম শ্ৰেণীৰ সন্মানসহ স্নাতক ডিগ্ৰী লাভ কৰে। ইয়াৰ বাবে তেওঁ গুণাভিৰাম বৰুৱা ৰূপৰ পদক লাভ কৰে। তাৰ পিছত গুৱাহাটীৰ আৰ্ল ল' কলেজৰ পৰা আইনৰ স্নাতক ডিগ্ৰী লাভ কৰে।
## কৰ্মজীৱন
গোস্বামীয়ে পোন প্ৰথমে ১৯৩৮ চনত ডিব্ৰুগড়ৰ উকীল সন্থাত যোগ দিয়ে। তাৰপিছত তেওঁ ১৯৪৩ চনত কলিকতা উচ্চ ন্যায়ালয়ত যোগদান কৰে। তাত তেওঁ ১৯৪৭ চনৰ পৰা ১৯৪৯ লৈ চৰকাৰী অধিবক্তা হিচাপে কাৰ্যনিৰ্বাহ কৰিছিল। ১৯৫৩ চনত তেওঁ ভাৰতৰ উচ্চতম ন্যায়ালয়ৰ জ্যেষ্ঠ অধিবক্তা হিচাপে উন্নীত হয়। তেওঁ ৰাজ্যিক আইন আয়োগৰো সদস্য আছিল।  

১৯৬৭ চনত গোস্বামীয়ে অসম আৰু নাগালেণ্ড উচ্চ ন্যায়ালয়ৰ ন্যায়াধীশ হিচাপে নিযুক্তি লাভ কৰে। তাৰ পিছত তেওঁ ইয়াৰ মুখ্য ন্যায়াধীশ পদত অধিষ্ঠিত হয়। ১৯৭০ চনৰ ডিচেম্বৰ মাহৰ পৰা ১৯৭১ চনৰ জানুৱাৰী মাহলৈ তেওঁ অসম আৰু নাগালেণ্ডৰ কাৰ্যকৰী ৰাজ্যপাল হিচাপে নিযুক্তি লাভ কৰিছিল। তেওঁ ছুইজাৰলেণ্ডৰ জেনেভাত অনুষ্ঠিত বিশ্ব ন্যায়াধীশ সন্থাৰ সক্ৰিয় সদস্য আছিল। ১৯৭৩ চনত পাৰ্বতী কুমাৰ গোস্বামীয়ে ভাৰতৰ উচ্চতম ন্যায়ালয়ত ন্যায়াধীশ হিচাপে নিযুক্তি লাভ কৰে। তেওঁ ভাৰতৰ উত্তৰপূৰ্বাঞ্চলৰ প্ৰথম গৰাকী ভাৰতৰ সৰ্বোচ্চ ন্যায়ালয়ৰ বিচাৰপতি। ১৯৭৭ চনৰ ৩১ চনত তেওঁ উচ্চতম ন্যায়ালয়ৰ পৰা অৱসৰ গ্ৰহণ কৰে।
## তথ্য উৎস

শ্ৰেণী:ভাৰতৰ ন্যায়াধীশ
শ্ৰেণী:অসমৰ ব্যক্তি
দেওধাই লিপি

**দেওধাই লিপি** বৰ্তমানে এক বিলুপ্ত লিপি, যিটো কিছু বিশেষজ্ঞৰ অনুসৰি কছাৰী জনগোষ্ঠীৰ মাজত প্ৰচলিত আছিল। বিষ্ণুপ্ৰসাদ ৰাভাই ডিমাপুৰ অঞ্চলৰ পৰা অন্য কোনো লিপিৰ সৈতে মিল নথকা এক লিপিৰ কিছু নমুনা উদ্ধাৰ কৰিছিল আৰু ইয়াক দেওধাই লিপিৰ নামাকৰণ কৰিছিল। বিষ্ণুপ্ৰসাদ ৰাভাৰ অনুসৰি দেওধাই লিপি আৰু প্ৰাচীন ব্ৰাহ্মী লিপিৰ মাজত মিল দেখা যায়। কছাৰী জনগোষ্ঠীৰ ভাষাসমূহ লিখিবৰ বাবে বিৰ্তমান ৰোমান লিপি আৰু দেৱনাগৰী লিপিৰ ব্যৱহাৰ কৰা হয়।

## তথ্য সংগ্ৰহ

শ্ৰেণী:লিপি
শ্ৰেণী:অসমৰ ভাষা আৰু লিপি
শ্ৰেণী:বড়ো ভাষা
স্পিৰিচুৱেল (সংগীত)

**স্পিৰিচুৱেল** (বা **নিগ্ৰো স্পিৰিচুৱেল**) প্ৰায় আফ্ৰিকান আমেৰিকানসকলে সৃষ্টি কৰা খ্ৰীষ্টধৰ্মীয় গীত। স্পিৰিচুৱেল বা 'আধ্যাত্মিক' গীতসমূহ প্ৰথমে আছিল এক মৌখিক পৰম্পৰাৰ অংশ যিয়ে একেলগে খ্ৰীষ্টান মূল্যবোধ আৰু দাস প্ৰথাৰ বৰ্বৰতা ব্যক্ত কৰিছিল। যদিও প্ৰথমে স্পিৰিচুৱেল বাদ্যযন্ত্ৰ অবিহনে এক মাতেৰে গোৱা হৈছিল, বৰ্তমানে স্পিৰিচুৱেলক সুসংগঠিত দলত গোৱা গীত হিচাপে চিনাক্ত কৰা হয়। আমেৰিকান গীতৰ এই ঐতিহসিক গোটক বৰ্তমানে এক স্বকীয় সংগীতৰ শৈলী হিচাপে গণ্য কৰা হয়।

## নাম আৰু উদ্ভৱ
"স্পিৰিচুৱেল" শব্দ কিং জেম্‌ছ বাইবেলৰ ইফিচিয়ান্স ৫ঃ১৯ৰ অনুবাদত থকা "স্পিৰিচুৱেল চংচ"ৰপৰা গ্ৰহণ কৰা হৈছে। তাত কোৱা হৈছিল, "Speaking to yourselves in psalms and hymns and spiritual songs, singing and making melody in your heart to the Lord।" **স্লেভ চংচ অৱ দ্য ইউনাইটেড ষ্টেট্‌ছ''<nowiki/>' ১৮৬৭ত প্ৰকাশ পোৱা প্ৰথম নিগ্ৰো স্পিৰিচুৱেলৰ প্ৰকাশন।

== পাছলৈ সংজ্ঞাৰ প্ৰয়োগ ==
সংগীতশাস্ত্ৰী [[জৰ্জ পুলেন]] জেক্সনে 'স্পিৰিচুৱেল' শব্দটিক এক বহলতৰ অৰ্থত ব্যৱহাৰ কৰিছিল, নিজৰ ১৯৩৮ৰ **হুৱাইট স্পিৰিচুৱেল্‌চ ইন দ্য চাউদাৰ্ণ আপলেণ্ডছ'''ত। এনে প্ৰয়োগ তাৰ পূৰ্বে বিশেষভাৱে কৰা হোৱা নাছিল। পাছলৈ শব্দটোৱে কেইবাটাও অন্য সংগীত শৈলীক সামৰি ল'লে যাৰ ধৰণগতভাৱে প্ৰকৃত আফ্ৰিকান আমেৰিকান স্পিৰিচুৱেল গীতসমূহৰ লগত সাদৃশ্য আছিল।

## আফ্ৰিকান গীতৰ সৈতে সম্পৰ্ক

যদিও স্পিৰিচুৱেল গীতসমূহৰ অনেক তাল সম্পৰ্কীয় আৰু ধ্বনিগত দিশৰ সাদৃশ্য আৰু উৎস আফ্ৰিকা মহাদেশ, ই বাস্তৱতে আমেৰিকাত আফ্ৰিকান দাসসকলে অনুভৱ কৰা অনন্য ধাৰ্মিক অনুভৱৰহে ফল। ই আফ্ৰিকাৰ সংগীত আৰু ধৰ্মৰ সৈতে ইউৰোপৰ সংগীত আৰু ধৰ্মৰ সম্পৰ্কৰ ফল। তদুপৰি এই শৈলী কেৱল আমেৰিকাতহে বিশেষভাৱে বিকশিত হ'ল, লেটিন আমেৰিকা আৰু কেৰিবিয়ানকে ধৰি অন্যান্য ঠাইত ধৰ্মান্তৰিত হৱা আফ্ৰিকানসকলে এই সংগীতৰ বিকাশত বিশেষ ভূমিকা গ্ৰহণ কৰা নাই।

## দাস সমাজত
দাসসকলে নিজৰ লগত আফ্ৰিকান সাংকৃতিক ঐতিহ্য লৈ আনিছিল আমেৰিকালৈ। কৰ্মৰপৰা পূজালৈ বিভিন্ন কৰ্মত সংগীত আৰু নৃত্যই আফ্ৰিকান জীৱনত বিশেষ প্ৰভাৱ পেলাইছিল। পিচে ইউৰোপীয় মালিকে আফ্ৰিকামূলীয় আৰাধনাৰ কেইবাটাও ধৰণ নিষিদ্ধ কৰি পেলালে, ঢোল বাদন কৰাৰপৰা নৃত্য কৰালৈকে। দাসসকল গোপনে নিজৰ সংগীত পৰিবেশন কৰিবলৈ বাধ্য হৈ পৰিল।

## তথ্য সূত্ৰ

শ্ৰেণী:সংগীত
কালাম ছেট

**কালাম ছেট** পৃথিৱীৰ আটাইতকৈ ক্ষুদ্ৰ আৰু পাতল কৃত্ৰিম উপগ্ৰহ, ইয়াৰ নামকৰণ ভাৰতৰ প্ৰাক্তন ৰাষ্ট্ৰপতি তথা বৈজ্ঞানিক এ পি জে আব্দুল কালামৰ নামত কৰা হৈছে। ই পৃথিৱীৰ প্ৰথম থ্ৰি-ডি প্ৰিণ্টাৰৰ পৰা তৈয়াৰ কৰা উপগ্ৰহ। ইয়াৰ ওজন ৬৪ গ্ৰাম। আমেৰিকাৰ মহাকাশ সংস্থা নাছাৰ দ্বাৰা ৱালেপ্স মহাকাশ কেন্দ্ৰৰ পৰা এছ.আৰ.-৪ ৰকেটৰ মাধ্যমত কালাম ছেটক উৎক্ষেপণ কৰা হৈছে।

মূলতঃ এই উপগ্ৰহটো তামিলনাডুৰ কৰুল জিলাৰ পল্লাপটিৰ মহম্মদ ৰফিক শাহৰুখ আৰু তেওঁৰ দলে নিৰ্মান কৰি উলিয়াইছে। নাছা আৰু ডুডল লাৰ্নিং নামৰ অনুষ্ঠানে অনুস্থিত কৰা কিউব ইন স্পেছ নামৰ এক প্ৰতিযোগিতাত অংশ লোৱা ৫৭ খন দেশৰ ৮৬ হেজাৰ ডিজাইনৰ পৰা এই উপগ্ৰহটোক নিৰ্বাচন কৰা হৈছে।

## তথ্য সংগ্ৰহ

শ্ৰেণী:কৃত্ৰিম উপগ্ৰহ
হ' চি মিন

thumb|Ho Chi Minh
**হ' চি মিন** (; Vietnamese: [hò cǐ mīŋ̟] (listen), Saigon: [hò cǐ mɨ̄n] (শুনক); Chữ nôm: 胡志明; 19 May 1890 – 2 September 1969), জন্মত **ঙুয়েন চিন কুন**, **ঙুয়েন টাট থান**, **ঙুয়েন আই চুৱ'ক**, **বাক হ**' বা **বাক** নামেৰেও জনাজাত**,** এগৰাকী ভিয়েটনামী সাম্যবাদী বিপলৱী নেতা যি ভিয়েটনাম শ্ৰমিক দলৰ সভাপতি আৰু প্ৰথম সচিব আছিল। তেওঁ ভিয়েটনাম গণতান্ত্ৰিক গণৰাজ্যৰ প্ৰধান মন্ত্ৰী (১৯৪৫-১৯৫৫) আৰু ৰাষ্ট্ৰপতি (১৯৪৫-১৯৬৯) আছিল। তেওঁ ভিয়েটনাম গণতান্ত্ৰিক গণৰাজ্য আৰু ভিয়েটনাম যুদ্ধৰ সময়ত ভিয়েটনাম গণসেনা আৰু ভিয়েট কং গঠনত সক্ৰিয় আছিল।

১৯৪১ চনৰপৰা তেওঁ ভিয়েট মিন স্বাধীনতা আন্দোলনৰ নেতৃত্বত আছিল, ১৯৪৫ত সাম্যবাদী শাসন আৰম্ভ কৰিছিল আৰু ১৯৫৪ত ফৰাচী সংঘক ডিয়েন বিয়েন ফুৰ যুদ্ধত পৰাজিত কৰিছিল। স্বাস্থ্যৰ অৱনতি হোৱাত তেওঁ আনুষ্ঠানিকভাৱে ১৯৬৫ত ক্ষমতা ত্যাগ কৰিছিল। যুদ্ধৰ পাছত, ভিয়েটনাম গণৰাজ্যৰ পূৰ্বৰ ৰাজধানী চাইগনক হ' চি মিন মহানগৰ নামাকৰণ কৰা হ'ল।

হ'ৰ ক্ষমতা লাভৰ পূৰ্বৰ জীৱন স্পষ্ট ৰূপে জনা নাযায়। তেওঁ অন্ততঃ ৫০টা আৰু সম্ভৱতঃ ২০০টা ছদ্মনাম ব্যৱহাৰ কৰিছিল। তেওঁৰ জন্মৰ তাৰিখ আৰু স্থানৰ বিষয়ে কোনো ঐক্যমত নাই। চাৰি আনুষ্ঠানিক জীৱনীত ভিন ভিন তাৰিখ আৰু স্থান উল্লিখিত। অনানুষ্ঠানিক জীৱনীসমূহত অধিক পাৰ্থক্য দেখিবলৈ পোৱা যায়।

## আন্তৰ্জাতিক প্ৰভাৱ
thumb|331x331px|ভাৰতৰ কলকাতাত হ' চি মিনৰ মূৰ্ত্তি
হ' চি মিন বিশ্বৰ আতাইতকৈ প্ৰভাৱশালী নেতাৰ অন্যতম। টাইমছ আলোচনীয়ে তেওঁক বিংশ শতিকাৰ ১০০ গুৰুত্বপূৰ্ণ ব্যক্তিৰ তালিকাত ১৯৯৮ত স্থান প্ৰদান কৰিলে। বিশ্বজোৰা ঔপনিৱেশিক শাসনৰ অন্তৰ কালত হ'ৰ আদৰ্শিই এছিয়া, আফ্ৰিকা আৰু লেটিন আমেৰিকাত অনেক লোকক আৰু নেতাক প্ৰভাৱিত কৰিলে। আন্তৰ্জাতিক সাম্যবাদী আন্দোলনত তেওঁক প্ৰশংসা কৰা হয়।

## তথ্য সংগ্ৰহ

শ্ৰেণী:ৰাজনীতিবিদ
শ্ৰেণী:ভিয়েটনামৰ ব্যক্তি
বব মাৰ্লি

**ৰবাৰ্ট নেষ্টা মাৰ্লি** এগৰাকী জামাইকান গায়ক আৰু গীতিকাৰ যি এক আন্তৰ্জাতিক সংগীত শিল্পী হিচাপে খ্যাত। তেওঁৰ গীতত ৰেগে, স্কা আৰু ৰকষ্টিডিৰ মিশ্ৰণ দেখা যায়।. তেওঁ ১৯৬৩ত পৰিবেশন আৰম্ভ কৰিলে ''দ্য ৱেইলাৰ্ছ''ৰ সৈতে, আৰু নিজৰ অনন্য গীত-লিখন তথা কণ্ঠকলাৰে সমগ্ৰ বিশ্বতে খ্যাতনামা হৈ পৰিল। দ্য ৱেইলাৰ্ছে আতাইতকৈ পুৰণি ৰেগে কিছুমান প্ৰিবেশন কৰিছিল প্ৰযোজক লি "স্ক্ৰেচ"ৰ সহযোগত।

## কৰ্ম জীৱন
১৯৭৪ত দ্য ৱেইলাৰ্ছ ভংগ হ'ল। মাৰ্লিয়ে অকলে কাম আগবঢ়াই নিলে, আৰু ১৯৭৭ত 'এগজ'ডাচে' মুক্তি লাভ কৰিলে। এই এল্বামে মাৰ্লিলৈ বিশ্বজোৰা খ্যাতি আনিলে আৰু তেওঁ সৰ্বকালৰ জনপ্ৰিয়তম কণ্ঠ শিল্পীৰ অন্যতম হৈ ৰ'ল, ৭ কোটি ৫০ লাখ ৰেকৰ্ডৰ বিক্ৰীৰে। যুক্তৰাজ্যত জনপ্ৰিয় "এগজ'ডাচ", "ৱেইটিং ইন ভেইন", "জেমিং" আৰু "ৱান লাভ" থকা এই এল্বাম ৫৬ সপতাহ ইউকে এল্বাম চাৰ্টত নিৰন্তৰ থাকিল। ১৯৭৮ত মুক্তি লাভ কৰা "কায়া"ত "ইজ দিচ লাভ" আৰু "চেটিস্ফাই মাই চ'ল" গান আছিল। তেওঁৰ আতাইতকৈ জনপ্ৰিয় এল্বাম "লেজেণ্ড" ১৯৮৪ত মুক্ত হ'ল, তেওঁৰ মৃত্যুৰ ৩ বছৰ পাছত। ই সৰ্বকালৰ আতাইতকৈ জনপ্ৰিয় ৰেগে এল্বাম।

## ব্যক্তিগত মত আৰু পৰিচয়
১১ মে' ১৯৮১ত মাৰ্লিৰ দেহাৱসান ঘটিল মেলান'মাৰ বাবে। তেওঁ ৰাষ্টাফাৰি ধৰ্মত গভীৰ বিশ্বাস ৰাখিছিল আৰু নিজৰ সংগ্গীতত এক আদ্যাত্মিক ভাৱ প্ৰকট কৰিছিল। তেওঁ ৰেগে সংগীত সমগ্ৰ বিশ্বত জনপ্ৰিয় কৰি তুলিলে। তেওঁ বৰ্তমানে এক গণচিহ্নত পৰিণত হৈছে। তদুপৰি চোলা, বা-বস্তু আদিতো তেওঁৰ প্ৰতিচ্ছবি জনপ্ৰিয় হৈ ৰৈছে।

## তথ্য সংগ্ৰহ

শ্ৰেণী:কণ্ঠশিল্পী
শ্ৰেণী:জামাইকাৰ ব্যক্তি
লোহিত নদী

[thumb|লোহিত নদীয়ে [পৰশুৰাম কুণ্ডত ব্ৰহ্মপুত্ৰ উপত্যকা সমভূমিত প্ৰৱেশ কৰে]]
**লোহিত নদী** বা **জায়ো নদী** হৈছে ভাৰত আৰু চীনৰ এখন নদী। কাংগ্ৰি গাৰ্পো ৰেঞ্জৰ তিব্বত স্বায়ত্তশাসিত অঞ্চলৰ পৰা উৎপত্তি হৈছে, তাত ইয়াক জায়ো নদী () বোলে। তাৰ পৰা ই লোহিত নাম লৈ অৰুণাচল প্ৰদেশৰ পাহাৰীয়া অঞ্চলৰ মাজেৰে প্ৰায় ২০০ কিলোমিটাৰ (১২০ মাইল) অতিক্ৰম কৰি আহি অসমত চিয়াং (ব্ৰহ্মপুত্ৰ নদ)ত মিলিত হৈছে।

হিন্দুসকলৰ এক পবিত্ৰ স্থান পৰশুৰাম কুণ্ড, লোহিত নদীৰ নামনিতেই অৱস্থিত। প্ৰতি বছৰে জানুৱাৰী মাহৰ মকৰ সংক্ৰান্তিত প্ৰায় ৭০,০০০ তকৈও অধিক ভক্ত আৰু সাধুৱে পৰশুৰাম কুণ্ডত পবিত্ৰ স্নান কৰে।

## লগতে চাওক
* ভূপেন হাজৰিকা সেতু

## তথ্য সূত্ৰ

## বাহ্যিক সংযোগ
* 
* Report Assam Floods 16 Jun 2006 - Lohit

শ্ৰেণী:ভাৰতৰ নদী
শ্ৰেণী:ব্ৰহ্মপুত্ৰ নদীৰ উপনৈ
নাম্বি নাৰায়ণন

**এছ. নাম্বি নাৰায়ণন** (; জন্ম: ১২ ডিচেম্বৰ, ১৯৪১) এগৰাকী ভাৰতীয় বিজ্ঞানী তথা এৰ'স্পেছ অভিযন্তা। ভাৰতীয় মহাকাশ গৱেষণা সংস্থাত তেওঁ এগৰাকী জ্যেষ্ঠ প্ৰাধিকাৰী হিচাপে ক্ৰায়'জেনিক্স বিভাগৰ দায়িত্বত আছিল। ১৯৯৪ চনত চোৰাংচোৱাগিৰিত মিছাকৈ তেওঁক অভিযুক্ত কৰা হৈছিল যাৰ বাবে তেওঁক গ্ৰেপ্তাৰ কৰা হৈছিল। ১৯৯৬ চনত চি বি আই তেওঁৰ বিৰুদ্ধে থকা অভিযোগ বৰ্খাস্ত কৰে আৰু ১৯৯৮ চনত ভাৰতৰ উচ্চতম ন্যায়ালয়ে তেওঁ দোষী নহয় বুলি ঘোষণা কৰে। ২০১৯ চনত তেওঁক ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰা হয়।

## তথ্য সূত্ৰ

শ্ৰেণী:ভাৰতীয় বিজ্ঞানী
শ্ৰেণী:পদ্মভূষণ বঁটা বিজয়ী
শ্ৰেণী:জীৱিত ব্যক্তি
শ্ৰেণী:ভাৰতীয় অভিযন্তা
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
জৰ্জ ফাৰ্নাণ্ডেজ

**জৰ্জ মেথিউ ফাৰ্নাণ্ডেজ** () (৩ জুন ১৯৩০ – ২৯ জানুৱাৰী ২০১৯) এজন ভাৰতীয় শ্ৰমিক সঙ্ঘৰ সদস্য, ৰাজনীতিবিদ, সাংবাদিক, কৃষিবিদ, আৰু বিহাৰৰ পৰা ৰাজ্য সভাৰ সদস্য আছিল। তেখেত জনতা দলৰ এগৰাকী গুৰুত্বপূৰ্ণ সদস্য আছিল আৰু সমতা দলৰ প্ৰতিষ্ঠাপক আছিল। তেখেতে সংযোগ, উদ্যোগ, ৰেলৱে' আৰু প্ৰতিৰক্ষাৰ দৰে দপ্তৰৰ মন্ত্ৰী হিচাপে কাম কৰিছিল।

মাংগালোৰৰ নিবাসী ফাৰ্নাণ্ডেজক ১৯৪৬ চনত যাজক হ'বলৈ বাংগালোৰলৈ পঠিয়াই দিয়া হৈছিল। ১৯৪৯ চনত তেখেত ব'ম্বেলৈ যায় আৰু তাত সমজাতান্ত্ৰিক শ্ৰমিক সঙ্ঘৰ আন্দোলনত জঁপিয়াই পৰে। ভাৰতীয় ৰেলত কৰ্মৰত অৱস্থাতে শ্ৰমিক সঙ্ঘৰ নেতা হিচাপে তেখেতে ১৯৫০-৬০ৰ দশকত ব'ম্বেত কেইবাটাও প্ৰতিবাদী কাৰ্যসূচী আৰু বন্ধৰ আয়োজন কৰিছিল। ১৯৬৭ চনত দক্ষিণ ব'ম্বে (এতিয়াৰ দক্ষিণ মুম্বাই) সমষ্টিৰ পৰা নিৰ্বাচনত অংশ লৈ তেখেতে ভাৰতীয় জাতীয় কংগ্ৰেছৰ এছ কে পাটিলক পৰাভূত কৰে। সৰ্বভাৰতীয় ৰেলকৰ্মী ফেডাৰেচনৰ সভাপতি হৈ থাকোঁতে তেখেতে ১৯৭৪ চনৰ ৰেলৱে' প্ৰতিবাদত আন্দোলনৰ পৰিচালনা কৰিছিল। ভাৰতৰ জৰুৰীকালীন অৱস্থাৰ সময়ত তেখেতে প্ৰধানমন্ত্ৰী ইন্দিৰা গান্ধীক প্ৰত্যাহ্বান জনাই আত্মগোপন কৰিবলগীয়া হয়। ১৯৭৬ চনত তেখেতক গ্ৰেপ্তাৰ কৰা হয় আৰু কুখ্যাত বৰোদা ডাইনামাইট গোচৰত অভিযুক্ত কৰা হয়।

জৰুৰীকালীন অৱস্থা প্ৰত্যাহাৰ কৰাৰ পাছত ১৯৭৭ চনত ফাৰ্নাণ্ডেজে বিহাৰৰ মুজাফৰপুৰ সমষ্টিৰ পৰা নিৰ্বাচিত হয় আৰু উদ্যোগ দপ্তৰৰ কেন্দ্ৰীয় মন্ত্ৰীৰূপে নিযুক্ত হয়। তেখেতৰ কাৰ্যকালত তেখেতে আমেৰিকান বহুজাতিক কোম্পানী আইবিএম আৰু কোকাকোলাক বিনিয়োগ উলঙ্ঘনৰ দোষত দেশ ত্যাগ কৰিবলৈ নিৰ্দেশ দিয়ে। ১৯৮৯-৯০ চনত ৰেলমন্ত্ৰী হৈ থাকোঁতে কোংকন ৰেল প্ৰকল্পত তেখেতে অন্যতম ভূমিকা লৈছিল। ৰাষ্ট্ৰীয় গণতান্ত্ৰিক মৰ্চাৰ চৰকাৰত (১৯৯৮-২০০৪) তেখেত প্ৰতিৰক্ষা মন্ত্ৰী আছিল। সেই সময়ছোৱাতে ভাৰত-পাকিস্তানৰ মাজত কাৰ্গিল যুদ্ধৰ সূত্ৰপাত হৈছিল আৰু ভাৰতে পোখৰানত পাৰমাণৱিক পৰীক্ষা সম্পন্ন কৰিছিল। প্ৰবীণ সমাজবাদী ফাৰ্নাণ্ডেজৰ নাম বাৰাক মিছাইল কেলেংকাৰী আৰু তেহেলকা কেলেংকাৰীৰ দৰে ঘটনাতো সোমাই পৰিছিল। ১৯৬৭ চনৰ পৰা ২০০৪ চনলৈকে তেখেতে নটা লোকসভা নিৰ্বাচনত জয়লাভ কৰিছিল। দীৰ্ঘদিন ধৰি বাৰ্ধক্যজনিত ৰোগত ভুগি থকা ফাৰ্নাণ্ডেজৰ ২০১৯ চনৰ ২৯ জানুৱাৰীত ৮৮ বছৰ বয়সত মৃত্যু হয়।

## তথ্য সংগ্ৰহ

## বাহ্যিক সংযোগ
* 
* ভাৰতীয় সংসদৰ ৱেবছাইটত থকা জীৱনী
* George Fernandes: Rebel without a pause *গাল্ফ নিউজ*

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰত চৰকাৰৰ মন্ত্ৰী
শ্ৰেণী:পদ্মবিভূষণ বঁটা বিজয়ী
কেলামাছ ফ্লেগেল্লাম

***কেলামাছ ফ্লেগেল্লাম*** () হৈছে এৰেকাচিয়া পৰিয়ালৰ অন্তৰ্গত বেত গছৰ এটা এছীয় প্ৰজাতি। ভিয়েটনামীত ইয়াক **মে চং** আৰু অসমীয়াত **চুলি বেত** বুলি কয়।

## চিত্ৰ সম্ভাৰ
thumb|right|200px|

## তথ্য সংগ্ৰহ




শ্ৰেণী:লতা
ৰাইডাং বেত

**ৰাইডাং বেত** () ভাৰত, শ্ৰীলংকা আৰু ম্যানমাৰৰ থলুৱা এক বৃহৎ আকাৰৰ বেত জাতীয় উদ্ভিদ। ই এবিধ লতাজাতীয় উদ্ভিদ। ইয়াক আচবাব, খৰাহী, লাখুটি, ছাতিৰ নাল, মেজ, চকী আদি নিৰ্মাণ কৰিবলৈ ব্যৱহাৰ কৰা হয়। দক্ষিণ-পূৱ এছিয়াত এই উদ্ভিদ প্ৰচুৰ পৰিমানে পোৱা যায়। 

## বিস্তৃতি
ৰাইডাং বেত ভাৰত, শ্ৰীলংকা আৰু ম্যানমাৰৰ থলুৱা উদ্ভিদ৷ অসমত এই বেত প্ৰধানকৈ কাৰ্বি আংলং জিলাৰ ধনশিৰি আৰু দলদলি বনাঞ্চল আৰু ডিব্ৰুগড় জিলাৰ পানীডিহিং বনাঞ্চলত উৎপত্তি হয়৷

## বিৱৰণ
ৰাইডাং বেতৰ আঁকুহি কাইটযুক্ত হয়৷ সুবিধা অনুযায়ী লতাডালে পোনপটীয়াভাৱে আকাশমুৱা হৈ আঁকুহিৰ সহায়ত গছৰ ওপৰলৈ উঠি যায়৷ কোছা কোছে উৎপত্তি হোৱা শিপাৰ মুঢ়াত বিকশিত হোৱা পোখাবোৰ ক্ৰমে ডাঙৰ হৈ একোজোপা জোপোহা গছৰ আকৃতি ধাৰণ কৰে৷ বৌখাৰ সহায়ত পাতৰ ঠাৰি ধৰে আৰু এই ঠৰুৱাৰ আগলি অংশত ছিৰিলি ছিৰিলি পাতবোৰ বিকশিত হয়৷ ৰাইডাং বেতৰ গুৰি ভাগতকৈ লতাডালৰ আগভাগ ক্ৰমে মোটা হয়৷ 

## ব্যৱহাৰ
ৰাইডাং বেত লাখুটি, লাঠি আদি তৈয়াৰ কৰিবলৈ ব্যৱহাৰ কৰা হয়৷ তাৰোপৰি এই বেতেৰে চকি,মেজ, খুঁটি আদিও সজা দেখা যায়৷এই বেতৰ আগলি ভাগে ধাৰণ কৰা কোমল বকটুৰ গাঁজ খাদ্য হিচাপেও খোৱা হয়৷

## চিত্ৰ সম্ভাৰ

Calamus rotang 03.JPG|Stem
Calamus rotang 04.JPG|Fruit
Rattan Palm (Calamus rotang) with fruits (7844049166).jpg|Rotang with fruits
File:Calamus rotang chooral furniture 03.jpg|Malacca cane chair
File:Calamus rotang chooral furniture 01.jpg|Malacca cane furniture


## তথ্য সংগ্ৰহ

## বাহ্যিক সংযোগ
*The rattan palm by Anna Guglielmo, Pietro Pavone and Cristina Salmeri
*Carl Ludwig Blume's ''Rumphia'' vol.3 with numerous plates of rattan palms

শ্ৰেণী:লতা
শ্ৰেণী:উদ্ভিদজগত
জি. মাধৱন নায়াৰ

**জি. মাধৱন নায়াৰ** (; জন্ম: ৩১ অক্টোবৰ, ১৯৪৩) ভাৰতীয় মহাকাশ গৱেষণা সংস্থাৰ প্ৰাক্তন অধ্যক্ষ তথা ভাৰত চৰকাৰৰ মহাকাশ বিভাগৰ সচিব আছিল। ইয়াৰোপৰি তেওঁ মহাকাশ আয়োগৰ অধ্যক্ষ আৰু বাংগালোৰত অৱস্থিত এণ্ট্ৰিস্ক কৰ্প'ৰেশ্যনৰ অধ্যক্ষ আছিল। ২০০৯ চনত গণতন্ত্ৰ দিৱসৰ দিনা তেওঁক ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰা হয়।

## প্ৰাৰম্ভিক জীৱন আৰু শিক্ষা
১৯৪৩ চনৰ ৩১ অক্টোবৰ তাৰিখে ভাৰতৰ ত্ৰৱানকোৰ ৰাজ্যৰ কুলশেখৰম (বৰ্তমানৰ কন্যাকুমাৰী জিলা, তামিলনাডু, ভাৰত) নামে ঠাইত মাধৱন নায়াৰৰ জন্ম হৈছিল। ১৯৬৬ চনত ত্ৰিবান্দ্ৰমৰ অভিযান্ত্ৰিক মহাবিদ্যালয়ৰ পৰা ইলেকট্ৰ'নিক্স আৰু যোগাযোগ অভিযান্ত্ৰিকীত স্নাতক ডিগ্ৰী লাভ কৰে। স্নাতক ডিগ্ৰী অৰ্জন কৰাৰ পাছত মাধৱন নায়াৰে ভাভা পাৰমাণৱিক গৱেষণা কেন্দ্ৰত এটা প্ৰশিক্ষণ কাৰ্যসূচীত অংশগ্ৰহণ কৰিছিল।

## জীৱিকা
ৰকেট পদ্ধতিসমূহৰ ক্ষেত্ৰত নায়াৰ এগৰাকী নেতৃস্থানীয় প্ৰযুক্তিবিদ। বহুস্তৰীয় উপগ্ৰহ উৎক্ষেপণ যানসমূহৰ বিকাশ সাধনত তেওঁ ভালেমান গুৰত্বপূৰ্ণ অৱদান আগবঢ়াইছে। ধ্ৰুৱীয় উপগ্ৰহ উৎক্ষেপণ যান (PSLV) প্ৰকল্পটোৰ সঞ্চালক হিচাপে মাধৱন নায়াৰে পি এছ এল ভিৰ বিকাশ সাধনত মুখ্য ভূমিকা গ্ৰহণ কৰিছিল। বিক্ৰম সাৰাভাই মহাকাশ কেন্দ্ৰৰ সঞ্চালক হিচাপে তেওঁ ভাৰতৰ ভূ-সকালীকৃত উপগ্ৰহ উৎক্ষেপণ যানৰ (GSLV) সফল উৎক্ষেপণৰো সাক্ষী হয়। তদুপৰি ভাৰতীয় মহাকাশ গৱেষণা সংস্থাৰ তৰল প্ৰণোদন পদ্ধতি কেন্দ্ৰৰ সঞ্চালক হিচাপে তেওঁ জি এছ এল ভিৰ বাবে ক্ৰায়'জেনিক্স ইঞ্জিনৰ ৰূপৰেখা আৰু বিকাশৰ ক্ষেত্ৰত কেন্দ্ৰীয় ভূমিকা গ্ৰহণ কৰিছিল।

মাধৱন নায়াৰে আগতে গ্ৰহণ কৰা স্থিতি নিম্নোক্ত তালিকাখনত উল্লেখ কৰা হ'ল:

## অধিসদস্যপদ/সদস্যপদ
*অধিসদস্য, ভাৰতীয় ৰাষ্ট্ৰীয় অভিযান্ত্ৰিক একাডেমী
*অধিসদস্য, এষ্ট্ৰ'নটিকেল ছ'ছাইটি অৱ ইণ্ডিয়া
*অধিসদস্য, ৰাষ্ট্ৰীয় বিজ্ঞান একাডেমী, ভাৰত
*সন্মানীয় অধিসদস্য, ইণ্ডিয়ান ছ'ছাইটি ফৰ ন'ন-ডেষ্ট্ৰাক্সন টেষ্টিং (ISNT)
*সদস্য, চিষ্টেম ছ'ছাইটি অৱ ইণ্ডিয়া
*সদস্য, ছায়েন্স এছ'ছিয়েশ্যন (২০০৪-০৬)
*সদস্য, ইণ্টাৰনেছনেল একাডেমী অৱ এষ্ট্ৰ'নটিক্স (২০০৪)
*জেষ্ঠ সহযোগী, নেচনেল ইনষ্টিটিউট অৱ এডভাঞ্চড্ ষ্টাডীজ্ (২০০৪-০৭)
*সভাপতি, ইণ্টাৰস্পুটনিক ব'ৰ্ড (২০০৫)
*সন্মানীয় অধিসদস্য, ভাৰতৰ বৈমাণিকী সমাজ (২০০৭)
*সন্মানীয় জীৱনজোৰা অধিসদস্য, অভিযান্ত্ৰিক প্ৰতিষ্ঠান (ভাৰত) কলকাতা (২০০৮)
*অধ্যক্ষ, ৰাষ্ট্ৰীয় এৰ'স্পেছ পৰীক্ষাগাৰৰ গৱেষণা পৰিষদ (২০০৭ চনৰ এপ্ৰিল মাহৰ পৰা ২০১০ চনৰ মাৰ্চ মাহলৈ)
*সভাপতি, ইণ্টাৰনেছনেল একাডেমী অৱ এষ্ট্ৰ'নটিক্স (২০০৯)

## গ্ৰন্থৰাজি
২০১৭ চনৰ আগষ্ট মাহত “*অগ্নিপৰীক্ষাকল*” নামেৰে তেওঁৰ আত্মজীৱনী প্ৰকাশ কৰা হয়।

## তথ্য সূত্ৰ

## বাহ্যিক লিংক

* [[ইছৰো]ৰ ৱেবছাইটত জি. মাধৱন নায়াৰৰ জীৱনী] 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰতীয় অভিযন্তা
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
জাতি বেত

**জাতি বেত** বা **কেলামাছ টেনুইছ** () আৰেকাচিয়া পৰিয়ালৰ অন্তৰ্গত এবিধ এবিধ সৰু আকাৰৰ বেত জাতীয় উদ্ভিদ। ই ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ। বৰ্তমান ই আই ইউ চি এন ৰঙা তালিকাৰ সংকটৰপৰা মুক্ত প্ৰজাতি।

## বিস্তৃতি
জাতি বেত ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ। এই উদ্ভিদ সাধাৰণতে প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় নিম্নভূমি অৰণ্য আৰু প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় পাৰ্বত্য অৰণ্যত পোৱা যায়। উজনি অসমৰ শিৱসাগৰ, ডিব্ৰুগড় আৰু লখিমপুৰ জিলাৰ অন্তৰ্গত বনাঞ্চলবিলাকত এই বেতৰ উৎপত্তি হোৱা দেখা যায়। সাধাৰণতে দ-চানেকীয়া ঠাইত এই বেতৰ উৎপত্তি পৰিলক্ষিত হয়।

## বিৱৰণ
জাতি বেতে লতাৰ নিচিনাকৈ গছৰ ওপৰলৈ বগাই যোৱাৰ চাৰিত্ৰিক প্ৰবৃত্তি প্ৰদৰ্শন কৰে। লতাৰ মাজে মাজে গাঁঠিৰ উৎপত্তি হয়, লতাৰ উপৰিভাগ মিহি আৰু ভিতৰখন আঁহযুক্ত হয়। পাবে পাবে বৌখাৰ উৎপত্তি হয় আৰু এই বৌখাৰপৰা উদ্ভৱ হোৱা ঠাৰিৰ আগত ছিৰিলি ছিৰিলি পাত ধৰে। লতাডাল বাঢ়ি যোৱাৰ লগে লগে পাতবোৰ সৰি যায় আৰু কেৱল আগভাগত পাতবিলাক ওলমি থাকে। হাকুটাৰ পৰা কাইট থকা আঁকুহিৰ উৎপত্তি হয়।

জাতিবেতৰ লতাডালৰ গুৰিত উৎপত্তি হোৱা মুঢ়াৰ পৰা বিকশিত হোৱা ঘাই শিপাডালৰ পৰা অসংখ্য ক্ষুদ্ৰ শিপাৰ উৎপত্তি হয়। এই শিপাবোৰে লতাডালক মাটিত খামোচ মাৰি ধৰি ৰাখে। মুঢ়াত উৎপন্ন হোৱা পুলিবোৰ ক্ৰমে ডঙৰ হৈ ওচৰত থকা গছ-গছনিবিলাকৰ ওপৰলৈ বগাই যায়।

জাতি বেতৰ থোপাথোপে ফুল ধৰে। সেই ফুলবোৰ পূৰঠ হ’লে থোপা থোপে বাকলি থকা ফল ধৰে। এই ফলবোৰক বেতগুটি বুলি কোৱা হয়।

## ব্যৱহাৰ
জাতিবেত টুকুৰিকে ধৰি অন্য বহুতো সামগ্ৰী তৈয়াৰ কৰিবলৈ ব্যৱহাৰ কৰা হয়। ইয়াৰ বকটু গুচাই সুত তৈয়াৰ কৰা হয়। ঘৰৰ বেৰাৰ কামি বন্ধা, খৰাহি-পাচিৰ বাও বন্ধা আদি কামত এই বেতৰ সুতবোৰ ব্যৱহাৰ কৰা হয়। তদুপৰি এই বেতৰ গাঁজ খাদ্য হিচাপে খোৱা হয়।

## তথ্য সংগ্ৰহ


শ্ৰেণী:লতা
শ্ৰেণী:উদ্ভিদজগত
ইলিয়াছ আলি

**ইলিয়াছ আলি** অসমৰ এগৰাকী শল্য চিকিৎসক। তেওঁ গুৱাহাটী চিকিৎসা মহাবিদ্যালয়ৰ শল্য চিকিৎসা বিভাগৰ অধ্যাপক আছিল। লগতে তেওঁ গুৱাহাটী চিকিৎসা মহাবিদ্যালয়ৰ আঘাত কেন্দ্ৰ আৰু আপাতকালীন চিকিৎসা বিভাগৰ মুৰব্বী হিচাপেও কৰ্মৰত আছিল। তেওঁ পুৰুষৰ বন্ধ্যাকৰণ পদ্ধতি ব্যৱহাৰ কৰি জনবিস্ফোৰণ নিয়ন্ত্ৰণৰ ক্ষেত্ৰত সজাগতা সৃষ্টি কৰি সমাজলৈ অতুলনীয় বৰঙণি আগবঢ়াইছে। বিশেষকৈ চৰ-চাপৰিৰ মুছলমান সম্প্ৰদায়ৰ মাজত জনসংখ্যা নিয়ন্ত্ৰণৰ বাবে ব্যাপক হাৰত পুৰুষৰ বন্ধ্যাকৰণৰ ব্যৱস্থা একক অভিযানেৰে ৰূপায়ণ কৰি বিৰল দৃষ্টান্ত দাঙি ধৰিছে। জন্ম নিয়ন্ত্ৰণৰ দিশত আগবঢ়োৱা অৱদানৰ বাবে ভাৰত চৰকাৰে তেওঁক ২০১৯ চনত ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## প্ৰাৰম্ভিক জীৱন আৰু শিক্ষা
১৯৫৫ চনৰ ৮ আগষ্ট তাৰিখে দৰং জিলাৰ চেঙেলীয়াঝাৰৰ ওচৰৰ জজিয়াত জন্মগ্ৰহণ কৰিছিল। তাৰ পিছত তেওঁ চেঙেলীয়াঝাৰ হাই স্কুলৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়। তাৰ পিছত তেওঁ গুৱাহাটীৰ কটন কলেজৰ বিজ্ঞান শাখাত নামভৰ্তি কৰে। তাৰ পৰা উচ্চতৰ মাধ্যমিক উত্তীৰ্ণ হৈ তেওঁ গুৱাহাটী চিকিৎসা মহাবিদ্যালয়ৰ চিকিৎসা বিজ্ঞান পাঠ্যক্ৰমত নামভৰ্তি কৰে। চিকিৎসা বিজ্ঞানৰ স্নাতক ডিগ্ৰী লাভ কৰাৰ পিছত গৌহাটী বিশ্ববিদ্যালয়ৰ অন্তৰ্ভুক্ত একেখন মহাবিদ্যালয়ৰ পৰা ১৯৮৭ চনত শল্য চিকিৎসা বিজ্ঞানৰ স্নাতকোত্তৰ ডিগ্ৰী লাভ কৰে।

## কৰ্ম জীৱন
গুৱাহাটী চিকিৎসা মহাবিদ্যালয়ৰ চিকিৎসক হিচাপে ডাঃ ইলিয়াছ অলিয়ে কৰ্ম জীৱনৰ পাতনি মেলিছিল। তেওঁ গুৱাহাটী চিকিৎসা মহাবিদ্যালয়ৰ শল্য চিকিৎসা বিভাগৰ অধ্যাপক আছিল। লগতে তেওঁ গুৱাহাটী চিকিৎসা মহাবিদ্যালয়ৰ আঘাত কেন্দ্ৰ আৰু অপাতকালীন চিকিৎসা বিভাগৰ মুৰব্বী হিচাপেও কৰ্মৰত আছিল। তেওঁ ৰাষ্ট্ৰীয় গ্ৰাম্য স্বাস্থ্য মিছনৰ এগৰাকী জ্যেষ্ঠ চিকিৎসক আছিল। ২০০৯ চনৰ পৰা তেওঁ অসম চৰকাৰৰ পুৰুষৰ বন্ধ্যাকৰনৰ নডেল বিষয়া হিচাপে কৰ্মৰত আছিল। তেওঁৰ নেতৃত্বত ২০০৯ চনৰ পৰা প্ৰায় ৫৭,০০০ ব্যক্তিৰ বন্ধ্যাকৰন কৰা হয়। তেওঁ বিশেষকৈ চৰ-চাপৰিৰ মুছলমান সম্প্ৰদায়ৰ মাজত জনসংখ্যা নিয়ন্ত্ৰণৰ বাবে ব্যাপক হাৰত পুৰুষৰ বন্ধ্যাকৰণৰ ব্যৱস্থা জনপ্ৰিয় কৰিছিল। ২০১৫ চনত তেওঁ গুৱাহাটী চিকিৎসা মহাবিদ্যালয়ৰ পৰা অৱসৰ গ্ৰহণ কৰে। তেওঁ বৰ্তমান গুৱাহাটীৰ গ্লোৱেল হস্পিটেলত কৰ্মৰত আৰু উত্তৰ পূৰ্বাঞ্চল জনসংখ্যা ফাউণ্ডেচনৰ অধ্যক্ষ।

ভাৰত চৰকাৰে শল্য চিকিৎসাৰে জনসংখ্যা নিয়ন্ত্ৰণৰ দিশত আগবঢ়োৱা অৱদানৰ বাবে ২০১৯ চনত পদ্মশ্ৰী প্ৰদান কৰে।

## বঁটা আৰু সন্মান
* পদ্মশ্ৰী, ২০১৯
* পুণেৰ মালতীদেৱী সামাজিক ট্ৰাষ্টৰ সমাজসেৱা পদ্মশ্ৰী সন্মান, ২০১৩

## তথ্য উৎস

শ্ৰেণী:অসমৰ ব্যক্তি
শ্ৰেণী:চিকিৎসাবিদ
শ্ৰেণী:পদ্মশ্ৰী বঁটা বিজয়ী
আচিন

**আচিন থত্তুমকাল** (জন্ম: ) এগৰাকী ভাৰতীয় অভিনেত্ৰী আৰু ভাৰত নাট্যমত বিশেষভাৱে প্ৰশিক্ষিত। তেওঁ বলিউড, তেলেগু, তামিল, মালয়ালম ভাষাৰ চলচ্চিত্ৰত অভিনয় কৰিছে। তেওঁ তিনিটাকৈ ফিল্মফেয়াৰ বঁটা লাভ কৰিছে। তেওঁ দক্ষিণ ভাৰতীয় চিনেমা উদ্যোগত অভিনয় জীৱন আৰম্ভ কৰিছিল, কিন্তু পিছত বলীউডলৈ আহে। তেওঁ আঠটা ভাষা কব পাৰে আৰু নিজৰ চিনেমা নিজেই ভাষান্তৰণ বা ডাব কৰে।আচিনক ২০০৭ চনত কলিউদৰ ৰাণী বুলি অভিহিত কৰা হৈছিল।তেওঁ বলীউদৰ ১০০ কোটি ক্লাৱৰ সদস্যা।

চাথ্যান আন্থিক্কাৰৰ ২০০১ চনৰ মালায়ালম ছবি *নৰেন্দ্ৰন মাকান জয়কয় ভাকা*-ৰ জৰিয়তে অভিনয় জীৱনৰ পাতনি মেলা আচিনৰ প্ৰথমখন বাণিজ্যিকভাৱে সফল ছবি আছিল ২০০৩ চনৰ তেলেগু ভাষাৰ *আম্মা নান্না অ' তামিলা আমায়ি* আৰু সেইখনৰ বাবে তেলেগু চিনেমাৰ শ্ৰেষ্ঠ ফিল্মফেয়াৰ বঁটা লাভ কৰিছিল। *এম কুমাৰ এছ/অ' মহালক্ষ্মী* (২০০৪) আছিল তেওঁৰ প্ৰথমখন তামিল চিনেমা যিখনে ডাঙৰ বাণিজ্যিক সফলতা লাভ কৰিছিল। তেওঁ *গজনী* (২০০৫) চিনেমাখনত কৰা অভিনয়ৰ বাবে শ্ৰেষ্ঠ তামিল ফিল্মফেয়াৰ বঁটা লাভ কৰিছিল। তেওঁক তামিলনাডু চৰকাৰে কলা আৰু সাহিত্যত দেখুওৱা পাৰদৰ্শিতাৰ বাবে কালাইমামানি বঁটা প্ৰদান কৰে|তামিল বোলছবিৰ প্ৰতি থকা অৱদানৰ বাবে আচিনক ২০১৩চনত চিমা(SIIMA)ত দক্ষিণ ভাৰতীয় চিনেমাৰ গৌৰৱ আখ্যা দিয়া হয়|

## তথ্য সংগ্ৰহ

## বাহ্যিক সংযোগ
*
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ফিল্মফেয়াৰ বঁটা বিজয়ী
ইংৰাজী ভাষাত সাহিত্য অকাডেমি বঁটা লাভ কৰা সাহিত্যিকসকল

**সাহিত্য অকাডেমি বঁটা** ভাৰতৰ দ্বিতীয় সৰ্বোচ্চ সাহিত্যৰ সন্মান। জ্ঞানপীঠ বঁটাৰ পিছতে ইয়াৰ স্থান। ইংৰাজী ভাষাত সাহিত্য অকাডেমি বঁটা আগবঢ়োৱা হয় ১৯৬০ চনৰ পৰা। প্ৰথম বাৰৰ বাবে এই বঁটা লাভ কৰে আৰ কে নাৰায়ণে তেওঁৰ উপন্যাস "*দ্য গাইড*"-ৰ বাবে।

## বিজয়ী গ্ৰন্থৰ সৈতে লেখকসকলৰ তালিকা

।2020
। *When God is a Traveller*
।  অৰুন্দ্বতী সু্ব্ৰমণীয়ম
। উপন্যাস (প্ৰবন্ধ সংকলন)
|}

## তথ্যসূত্ৰ

শ্ৰেণী:ইংৰাজী ভাষা
শ্ৰেণী:সাহিত্য অকাডেমি বঁটা
অলিম্পাছ মনছ

**অলিম্পাছ মনছ** (ইংৰাজী: *Olympus Mons*;) মঙ্গল গ্ৰহত থকা এটা বিশাল ঢাল আগ্নেয়গিৰি। আগ্নেয়গিৰিটোৰ উচ্চতা প্ৰায় ২৫ কিলোমিটাৰ (১৩.৬ মিটাৰ আৰু ৭২,০০০ ফুট)। মাৰ্চ অৰবিটাৰ লেজাৰ এল্টিমিটাৰৰ (MOLA) সহায়ত ইয়াৰ উচ্চতা জোখা হৈছে। মঙ্গল গ্ৰহত থকা ডাঙৰ আগ্নেয়গিৰিবোৰৰ ভিতৰত অলিম্পাছ মনছ আটাইতকৈ চালুকীয়া অৱস্থাত থকা আগ্নেয়গিৰি আৰু এই আগ্নেয়গিৰি মঙ্গলৰ হেছপেৰিয়ান যুগতেই গঢ় লৈ উঠিছিল।

## তথ্য সংগ্ৰহ

শ্ৰেণী:আগ্নেয়গিৰি
আইমী বৰুৱা

**আইমী বৰুৱা** () এগৰাকী অসমীয়া অভিনেত্ৰী। তেওঁ কেইবাখনো অসমীয়া চলচ্চিত্ৰৰ লগতে বহুতো ভিচিডি তথা এলবামত অভিনয় কৰিছে। 
## জন্ম আৰু শিক্ষা
আইমী বৰুৱাৰ জন্ম হৈছিল নগাঁৱত। তেওঁৰ মাতৃৰ নাম মালা বৰুৱা আৰু পিতৃ স্বৰ্গীয় পূৰ্ণ বৰুৱা। পূৰ্ণ বৰুৱা এগৰাকী আৰক্ষী অধীক্ষক আছিল। আইমী নামটো দেউতাকে দিছিল যাৰ অৰ্থ ফৰাচী ভাষাত সুবাস। আইমী বৰুৱাই অৰ্থনীতিত স্নাতক ডিগ্ৰী লাভ কৰি চ’ছিয়েল ৱৰ্কছত স্নাতকোত্তৰ ডিগ্ৰী লাভ কৰে।

## অভিনয় জীৱন
আইমী বৰুৱাই ষষ্ঠ শ্ৰেণীত পঢ়ি থাকোঁতেই অসমৰ সাধুকথা নামৰ এখন তথ্যচিত্ৰত তেজীমলা চৰিত্ৰত অভিনয় কৰিছিল। তাৰপিছত অষ্টম শ্ৰেণীত পঢ়ি থাকোঁতে তুমি মোৰ মাথোঁ মোৰ চলচ্চিত্ৰখনৰ বাবে বিবেচনা কৰা হৈছিল যদিও বয়স কম হোৱা বাবে শেষ মুহূৰ্তত তেওঁক বাতিল কৰা হয়। তাৰ পিছৰ বছৰতেই অৰ্থাৎ নৱম শ্ৰেণীত পঢ়ি থকা সময়ত আইমী বৰুৱাই প্ৰেম আৰু প্ৰেম ছবিত অভিনয় কৰাৰ সুযোগ পায়। যিখন আছিল তেওঁৰ জীৱনৰ প্ৰথমখন ছবি। ইয়াৰ পিছত আইমীয়ে কেইবাখনো চিনেমা আৰ ভিচিডিত অভিনয় কৰে। 
## ব্যক্তিগত জীৱন
আইমী বৰুৱাই ৰাজনীতিবিদ পীযুষ হাজৰিকাৰ সৈতে ২০১১ চনৰ ১ অক্টোবৰত বিবাহপাশত আবদ্ধ হয়। তেওঁলোকৰ বৰ্তমান দুটা সন্তান আছে। 

## চলচ্চিত্ৰপঞ্জী

*প্ৰেম আৰু প্ৰেম (২০০২)
*সৰু বোৱাৰী (২০০৩)
*জেতুকা পাতৰ দৰে (২০১১)
*মনে মোৰ কইনা বিচাৰে (২০১৩)
*বীৰ চিলাৰায় (২০১৩)
*মহাসমৰ (২০১৪)
*পানী (২০১৪)
*নিজানৰ গান (২০১৮)

## তথ্যসূত্ৰ

শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:অসমীয়া ভাষাৰ চলচ্চিত্ৰ পৰিচালক
মংগলসিং হাজোৱাৰী

**মংগলসিং হাজোৱাৰী** এগৰাকী ভাৰতীয় বড়ো ভাষাৰ কবি। তেখেতে *জিওনি মৗগঠাংগ বিসম্বি আৰৗ অৰোজ* নামৰ কবিতা পুথিখনৰ বাবে ২০০৫ চনত সাহিত্য অকাডেমি বঁটা লাভ কৰিছিল। তেওঁক ভাৰত চৰকাৰে ২০২১ চনত চতুৰ্থ সৰ্বোচ্চ অসামৰিক সম্মান পদ্মশ্ৰী বঁটাৰে সন্মানিত কৰে।

## জন্ম আৰু শিক্ষা
হাজোৱাৰীৰ জন্ম হয় ১৯৫৪ চনত বৰ্তমানৰ চিৰাং জিলাৰ বিজনীৰ শিলবাৰী গাঁৱত। তেওঁৰ পিতৃ কৃষিকৰ্মৰ লগত জড়িত আছিল।

তেখেতে নিজৰ বিদ্যালয়ৰ শিক্ষা সমাপ্ত কৰি কটন মহাবিদ্যালয়ত নামভৰ্তি কৰিছিল যদিও আৰ্থিক অসুবিধাৰ বাবে পঢ়া আধাতে সামৰি আহি বিজনী মহাবিদ্যালয়ত কলা শাখাত নামভৰ্তি কৰে আৰু পিছলৈ বি এ আৰু বি টি ডিগ্ৰী লাভ কৰে।

## কৰ্মজীৱন
বিজনী মহাবিদ্যালয়ত পঢ়ি থকা সময়ত এখন স্থানীয় বড়ো মাধ্যমৰ প্ৰাথমিক বিদ্যালয়ত শিক্ষক হিচাপে নিযুক্ত হয় আৰু ১৯৭৮ চনলৈ তাত চাকৰি কৰে।

## সাহিত্য জীৱন
হাজোৱাৰীদেৱে সৰুৰে পৰাই সাহিত্যকৰ্মৰ সৈতে জড়িত হৈ আছিল। সপ্তম শ্ৰেণীত পঢ়ি থাকোঁতে কবিতা আৰু চুটি প্ৰবন্ধ লিখিছিল। তেওঁৰ প্ৰথম কবিতা পুথিখন আছিল *জিউনি খন্থাই মেথেই* (জীৱন সংগীত)। তেওঁৰ নাটকসমূহ বিভিন্ন ঐতিহাসিক চৰিত্ৰ যেনে সম্বিন্ধন কছাৰী, জলিয়া দেৱান, জ্বেহলাওঁ দ্বিমালিউ আদিৰ সৈতে জড়িত। তেখেতে এতিয়ালৈ ৩৮খন কবিতা আৰু নাটকৰ পুথি আৰু ৮০খন বড়ো ভাষাৰ আলোচনী সম্পাদনা কৰিছে।

## অন্যান্য কৰ্ম
হাজোৱাৰীদেৱে স্কুলীয়া দিনৰ পৰাই সদৌ বড়ো ছাত্ৰ সন্থা চমুকৈ আবছু (ABSU)-ৰ সৈতে জড়িত আছিল। তেখেত বড়ো সাহিত্য সভাৰো এজন সন্মানিত সদস্য। অসমৰ সমতল জনজাতীয় পৰিষদ (PTCA)-ৰ ভোট বৰ্জন কাৰ্যসূচীত ভাগ লৈ কেইদিনমান জেইলো খাটিছিল। ১৯৯৩ চনত গঠন হোৱা সদৌ বড়ো বাথৌ ধৰ্মীয় মহাসভাৰ তেওঁ আছিল এজন প্ৰতিষ্ঠাপক সদস্য।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:বড়ো ভাষাৰ সাহিত্য অকাডেমি বঁটা বিজয়ী
শ্ৰেণী:বড়ো জনগোষ্ঠীৰ ব্যক্তি
শ্ৰেণী:পদ্মশ্ৰী বঁটা বিজয়ী
৪ ফেব্ৰুৱাৰী

**৪ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৫ তম দিন। বছৰটো শেষ হ’বলৈ এই দিনৰ পৰা মুঠ ৩৩০টা দিন (অধিবৰ্ষত ৩৩১টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -
ঘটনাৱলী -
(১) ১৬৬২ চনৰ আজিৰ দিনটোতে মীৰজুমলাই গুৱাহাটী দখল কৰি লয়।

## জন্ম
* ১৭৮৯ - জৰ্জ ৱাশ্বিংটন যুক্তৰাষ্ট্ৰৰ প্ৰথম ৰাষ্ট্ৰপতি হিচাপে নিৰ্বাচিত হৈছিল।
* ১৯০৪ - ৰুচ-জাপানৰ যুদ্ধ আৰম্ভ হৈছিল।
* ১৯৪৮ - সিংহল অৰ্থাৎ শ্ৰীলংকা স্বাধীন হৈছিল।
* ২০০৪ - ফেইচবুকৰ আনুষ্ঠানিক জন্মদিন।

## জন্ম
* ১৯২২ - ভীমসেন যোশী, ভাৰতীয় শাস্ত্ৰীয় সংগীত শিল্পী।
* ১৯৩৮ - বিৰজু মহাৰাজ, ভাৰতৰ কথক নৃত্যৰ লক্ষ্ণৌ কালকা-বিন্দাদিন ঘৰানাৰ মুখ্য শিল্পী।
* ১৯৭৪ - উৰ্মিলা মাটোণ্ডকাৰ, ভাৰতীয় অভিনেত্ৰী।

## মৃত্যু
* ১৯৭৪ - সত্যেন্দ্ৰনাথ বসু, ভাৰতীয় গণিতজ্ঞ তথা পদাৰ্থ বিজ্ঞানী।
* ১৯৯০ - মৈত্ৰেয়ী দেৱী, ভাৰতীয় সাহিত্যিক।
* ২০০১ - পঙ্কজ ৰায়, ভাৰতীয় ক্ৰিকেটাৰ।
* ২০০৪ - মলীকা পোখৰাজ, পাকিস্তানৰ এগৰাকী গজল আৰু লোকগীতৰ কণ্ঠশিল্পী।
* ২০২৩ - বাণী জয়ৰাম, ভাৰতীয় গায়িকা।

## দিৱস
* বিশ্ব কৰ্কট ৰোগ দিৱস
* স্বাধীনতা দিৱস (শ্ৰীলংকা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
আই এম ডি টি আইন, ১৯৮৩

**আই এম ডি টি আইন** বা **অবৈধ অনুপ্ৰৱেশকাৰী (ন্যায়াধীকৰণৰ দ্বাৰা নিৰ্ধাৰণ) আইন, ১৯৮৩** (Illegal Migrants (Determination by Tribunal) Act, 1983) হৈছে অসমৰ অনুপ্ৰৱেশকাৰী সমস্যাৰ সৈতে জড়িত আৰু কেৱল অসমত প্ৰযোজ্য হোৱাকৈ ১৯৮৩ চনত গৃহীত কৰা এখন আইন। এই আইনখন ইতিমধ্যে বাতিল কৰা হৈছে।

## সদনত গৃহীত
১৯৮৩ চনৰ ১৫ অক্টোবৰত ভাৰত চৰকাৰে অসমৰ অবৈধ অনুপ্ৰৱেশকাৰী চিনাক্তকৰণৰ বাবে ন্যায়াধীকৰণ স্থাপন কৰিবলৈ এখন অৰ্ডিনেন্স পাছ কৰে। সেই বছৰৰে ১২ ডিচেম্বৰৰ দিনা আই এম ডি টি আইনখন সদনত গৃহীত হয়। এই আইনখন কেৱল অসমৰ বাবে প্ৰযোজ্য হৈছিল আৰু অসমৰ বাদে আন ৰাজ্যসমূহত অবৈধ অনুপ্ৰৱেশকাৰী বিদেশী আইন, ১৯৪৬ (Foreigners act,1946)-ৰ দ্বাৰা চিনাক্ত কৰা হৈছিল। উল্লেখযোগ্য যে ১৯৮০ চনত অসমত লোকসভা নিৰ্বাচন বৰ্জন হোৱা হেতুকে সেই সময়ত অসমৰ ব্ৰহ্মপুত্ৰ উপত্যকাৰ কোনো সাংসদ সদনত উপস্থিত নথকা সময়তে এই আইনখন গৃহীত কৰা হৈছিল।

## মূল বিষয়বস্তু
এই আইনখনৰ মতে ১৯৭১ চনৰ ২৫ মাৰ্চৰ পিছত অহাসকল আৰু বৈধ নথিপত্ৰ অবিহনে ভাৰতত অহা লোকসকলক অবৈধ অনুপ্ৰৱেশকাৰী হিচাপে গণ্য কৰা হৈছিল।

এই আইন অনুসৰি এজন ব্যক্তিয়ে তেওঁৰ পৰা ৩ কিলোমিটাৰ ব্যাসাৰ্ধৰ ভিতৰত থকা কোনো এজন ব্যক্তিক অবৈধ অনুপ্ৰৱেশকাৰী বুলি সন্দেহ কৰিলে ২৫ টকা জমা দি আই এম ডি টি ন্যায়াধীকৰণত অভিযোগ দাখিল কৰিব পাৰে। পিছলৈ এই ৩ কিলোমিটাৰ ব্যাসাৰ্ধ সলনি কৰি অভিযোগকাৰীজন যিখন থানাৰ অন্তৰ্গত সেইখন থানাৰেই পৰিসীমাৰ ভিতৰৰ আন এজন ব্যক্তিৰ ওপৰত অভিযোগ কৰিব পৰা নিয়ম প্ৰৱৰ্তন কৰিছিল লগতে জমা দিব লগা টকা ২৫ টকাৰ পৰা ১০ টকালৈ হ্ৰাস কৰা হৈছিল।

কিন্তু এই আইনখনৰ লেখত লবলগীয়া বৈশিষ্ট্য আছিল যে কোনো এজন ব্যক্তি অবৈধ অনুপ্ৰৱেশকাৰী বুলি অভিযোগ দিলে অভিযুক্তজন অবৈধ হয় নে নহয় সেইয়া প্ৰমাণ কৰাৰ দায়িত্ব আছিল অভিযোগকাৰীৰ আৰু আৰক্ষীৰহে, অভিযুক্ত ব্যক্তিজনৰ নহয়। কিন্তু বিদেশী আইন অনুসৰি অবৈধ অনুপ্ৰৱেশকাৰী নহয় বুলি প্ৰমাণ কৰাৰ দায়িত্ব আছিল অভিযুক্তজনৰ।

## বাতিলকৰণ প্ৰক্ৰিয়া
১৯৯২ চনৰ ১৯ ছেপ্টেম্বৰত পাচু গোপাল বৰুৱা সহিতে কেইবাজনেও এই আইনখনৰ বৈধতাৰ ওপৰত প্ৰশ্ন কৰি গুৱাহাটী উচ্চ ন্যায়ালয়ৰ কাষ চাপে। ১৯৯৮চনত সদৌ অসম ছাত্ৰ সন্থা, অসম চৰকাৰ আৰু ভাৰত চৰকাৰৰ মাজত হোৱা ত্ৰিপাক্ষিক বৈঠকত অসমৰ ৰাইজৰ দাবীৰ প্ৰতিৰ লক্ষ্য ৰাখি আইনখন বাতিল কৰাৰ বিষয়ত আলোচনা চলোৱা হয়। সেই একেই বছৰতে *অল ইণ্ডিয়া লয়াৰ্ছ ফ’ৰাম ফৰ চিভিল লিবাৰ্টিছে* আইনখন বাতিল কৰিবলৈ উচ্চতম ন্যায়ালয়ত এখন আবেদন দাখিল কৰে। ১৯৯৯ চনৰ ১ ছেপ্টেম্বৰৰ দিনা প্ৰথম বাৰৰ বাবে অসম চৰকাৰৰ ফালৰ পৰা আইনখন বাতিলকৰণৰ সমৰ্থনত উচ্চতম ন্যায়ালয়ত এফিডেফিট দাখিল কৰা হয়। ২০০০ চনৰ এপ্ৰিল মাহত সদৌ অসম ছাত্ৰ সন্থাৰ তেতিয়াৰ সভাপতি সৰ্বানন্দ সোণোৱালে আইনখনক উচ্চতম ন্যায়ালয়ত প্ৰত্যাহ্বান জনায়। আইন আয়োগৰ ১৭৫তম প্ৰতিবেদনেও আইনখনৰ বাতিলকৰণ সমৰ্থন কৰে। অসমত কংগ্ৰেছ চৰকাৰ অহাৰ পিছত ২০০১ চনৰ জুন মাহত অসম চৰকাৰে এফিডেফিটখনৰ ভাষ্য সলনি কৰি আইনখনক সমৰ্থন দিয়ে। ২০০৩ চনত বাজপেয়ী চৰকাৰে আইনখন বাতিলকৰণ বিধেয়ক এখন উত্থাপন কৰি এখন সংসদীয় সমিতিলৈ প্ৰেৰণ কৰে। কিন্তু ২০০৪ চনৰ ফেব্ৰুৱাৰীত সদন ভংগ কৰি দিয়া বাবে সেই বিধেয়কখনো অকামিলা হৈ পৰে। অৱশেষত ২০০৫ চনৰ ১২ জুলাইৰ দিনাখন উচ্চতম ন্যায়ালয়ে বিলখন বাতিল কৰে।

## লগতে চাওক
* ভাৰতীয় নাগৰিকত্ব আইন
* নাগৰিকত্ব সংশোধনী বিধেয়ক, ২০১৬
* ভাৰতীয় নাগৰিকৰ ৰাষ্ট্ৰীয় পঞ্জী

## তথ্য সংগ্ৰহ

শ্ৰেণী:ভাৰতীয় নাগৰিকত্ব আইন
শ্ৰেণী:ভাৰতৰ আইন
৫ ফেব্ৰুৱাৰী

**৫ ফেব্ৰুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৬ তম দিন। বছৰটো শেষ হ’বলৈ এই দিনৰ পৰা মুঠ ৩২৯টা দিন (অধিবৰ্ষত ৩৩০টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -
## ঘটনাৱলী
*১৯৩৭ - চাৰ্লি চেপলিন অভিনীত প্ৰথম সবাক চলচ্চিত্ৰ মডাৰ্ন টাইমছ মুক্তি লাভ কৰে।
* ২০২৫ - দিল্লী বিধানসভা নিৰ্বাচনত ভাৰতীয় জনতা পাৰ্টিয়ে দুই-তৃতীয়াংশ সংখ্যাগৰিষ্ঠতা লাভ কৰে।

## জন্ম
* ১৯১৪ - উইলিয়াম এছ বাৰ’জ, আমেৰিকাৰ বিট আন্দোলনৰ চুটিগল্পকাৰ আৰু ঔপন্যাসিক।
* ১৯৩২ - শংখ ঘোষ, ভাৰতীয় কবি আৰু সমালোচক।
* ১৯৭৬ - অভিষেক বচ্চন, ভাৰতীয় অভিনেতা।
* ১৯৮৫ - ক্ৰিষ্টিয়ানো ৰোণাল্ডো, পৰ্তুগালৰ পেছাদাৰী ফুটবল খেলুৱৈ।
* ১৯৯০ - ভুৱনেশ্বৰ কুমাৰ, ভাৰতীয় ক্ৰিকেট খেলুৱৈ।
* ১৯৯২ - নেইমাৰ, ব্ৰাজিলৰ পেছাদাৰী ফুটবল খেলুৱৈ।

## মৃত্যু
* ১৯৯৯ - ইন্দ্ৰাণী ৰহমান, ভাৰতৰ ভাৰতনাট্যম, কুচিপুড়ি, কথাকলি আৰু ওদিছি নৃত্যশিল্পী।
* ২০১৪ - যুথিকা ৰায়, ভাৰতীয় ভজন গায়িকা।
* ২০১৬ - জন্‌ছ মহলীয়া, অসমৰ চলচ্চিত্ৰ নিৰ্মাতা।

## দিৱস
* সংবিধান দিৱস (মেক্সিকো)।
* একতা দিৱস (বুৰুন্দি)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
কেন্দ্ৰীয় অনুসন্ধান সংস্থা

**কেন্দ্ৰীয় অনুসন্ধান সংস্থা** চমুকৈ **চিবিআই** ভাৰতৰ অন্যতম প্ৰধান অনুসন্ধানকাৰী সংস্থা। এই সংস্থা কৰ্মচাৰী, জন অভিযোগ আৰু পেঞ্চন মন্ত্ৰণালয়ৰ অধীনত। এই সংস্থা দেশৰ বহুতো অৰ্থনৈতিক অপৰাধ, বিশেষ অপৰাধ, দুৰ্নীতি আৰু উচ্চ পৰ্যায়ৰ অপৰাধৰ অনুসন্ধানৰ বাবে বিখ্যাত।

কেন্দ্ৰীয় অনুসন্ধান সংস্থাৰ মুখ্য কাৰ্যালয় নতুন দিল্লীৰ জৱাহৰলাল নেহৰু ষ্টেডিয়ামত অৱস্থিত আৰু ইয়াৰ বৰ্তমান সঞ্চালক প্ৰধান ঋষি কুমাৰ শুক্লা।
## গঠন
কেন্দ্ৰীয় অনুসন্ধান সংস্থাৰ মুৰব্বীক সঞ্চালক প্ৰধান বোলা হয়। তেওঁ ভাৰতীয় আৰক্ষী সেৱাৰ বিষয়া আৰু আৰক্ষীৰ সঞ্চালক প্ৰধান হোৱাৰ যোগ্যতা থকা বাঞ্চনীয়। ইয়াৰ সঞ্চালক প্ৰধান চিভিচি এক্ট ২০০৩ ৰ আধাৰত দুবছৰৰ বাবে চয়ন কৰা হয়। ইয়াৰ বাকী বিষয়া সমূহ ভাৰতীয় ৰাজহ সেৱা আৰু ভাৰতীয় আৰক্ষী সেৱাৰ বিষয়া। অন্যান্য পদবী সমূহ হল : বিশেষ সঞ্চালক, অতিৰিক্ত সঞ্চালক, যুগ্ম সঞ্চালক, উপ আৰক্ষী প্ৰধান, আৰক্ষী অধীক্ষক, অতিৰিক্ত আৰক্ষী অধীক্ষক, উপ আৰক্ষী অধীক্ষক, পৰিদৰ্শক, উপ পৰিদৰ্শক, সহযোগী উপ পৰিদৰ্শক, মুখ্য কনিষ্টবল আৰু কনিষ্টবল। এই পদ সমূহ কৰ্মচাৰী চয়ন আয়োগ অথবা আৰক্ষী, আয়কৰ আৰু  সীমা শুল্ক বিভাগৰ পৰা পূৰণ কৰা হয়।

## দণ্ডজ্ঞাৰ দৰ
কেন্দ্ৰীয় অনুসন্ধান সংস্থাৰ দণ্ডজ্ঞাৰ দৰ উচ্চ :

## তথ্য উৎস

## বাহ্যিক সংযোগ
* 

শ্ৰেণী:ভাৰতৰ চৰকাৰী সংস্থা
ৰাষ্ট্ৰীয় অনুসন্ধান সংস্থা

**ৰাষ্ট্ৰীয় অনুসন্ধান সংস্থা** চমুকৈ **এনআইএ** বা **নিয়া** ভাৰত চৰকাৰৰ দ্বাৰা স্থাপিত ভাৰতত সন্ত্ৰাসবাদৰ বিৰুদ্ধে অনুসন্ধান কৰা কেন্দ্ৰীয় সংস্থা। ই কেন্দ্ৰীয় সন্ত্ৰাসবাদ বিৰোধী আইন প্ৰণয়ন সংস্থা হিচাপে কাম কৰে। ৰাজ্যসমূহৰ পৰা বিশেষ অনুমতি নোলোৱাকৈয়ে ৰাষ্ট্ৰীয় অনুসন্ধান সংস্থায়ে সন্ত্ৰাসবাদ বিৰোধী কাৰ্যকলাপ চলায় থাকিব পাৰে। ২০০৮ চনৰ ৩১ ডিচেম্বত সংসদত গৃহীত হোৱা *ৰাষ্ট্ৰীয় অনুসন্ধান সংস্থা বিধি ২০০৮* ৰ অনুসৰি ইয়াক প্ৰতিষ্ঠা কৰা হৈছিল।

২০০৮ চনৰ মুম্বাই সন্ত্ৰাসবাদ আক্ৰমণৰ ঠিক পিছতেই ভাৰতত এক স্বতন্ত্ৰ সন্ত্ৰাসবাদ বিৰোধী অনুসন্ধান সংস্থাৰ অভাৱ অনুভৱ কৰি ৰাষ্ট্ৰীয় অনুসন্ধান সংস্থা স্থাপন কৰা হৈছিল। ইয়াৰ দণ্ডাজ্ঞাৰ হাৰ অতি উচ্চ। বৰ্তমান এই হাৰ ৯৫%। এতিয়ালৈকে ই পঞ্জীভুক্ত কৰা ১৮৫টা গোচৰৰ ভিতৰত ১৬৭টা গোচৰত দোষী সাব্যস্ত কৰা হৈছে।

ৰাধা বিনোদ ৰাজু ইয়াৰ প্ৰথম সঞ্চালক প্ৰধান আছিল।বৰ্তমান ভাৰতীয় আৰক্ষী সেৱাৰ বিষয়া যোগেশ চান্দেৰ মোদী ইয়াৰ সঞ্চালক প্ৰধান। তেওঁ ২০১৭ চনৰ ছেপ্টেম্বৰ মাহৰ পৰা এই পদত অধিষ্ঠিত হৈ আছে।
## তথ্য উৎস

## বাহ্যিক সংযোগ

* 
* ৰাষ্ট্ৰীয় অনুসন্ধান সংস্থা বিধি ২০০৮
শ্ৰেণী:ভাৰতৰ চৰকাৰী সংস্থা
কৰ্মচাৰী চয়ন আয়োগ

**কৰ্মচাৰী চয়ন আয়োগ** চমুকৈ **এছএছচি** ভাৰত চৰকাৰৰ অধীনস্থ বিভিন্ন মন্ত্ৰণালয় আৰু বিভাগৰ কৰ্মচাৰীৰ ভৰ্তি কৰা এক সংস্থা। ই ভাৰত চৰকাৰৰ কৰ্মচাৰী,জন অভিযোগ আৰু পেঞ্চন মন্ত্ৰণালয়ৰ অধীনত।
ইয়াৰ এজন অধ্যক্ষ, দুজন সদস্য আৰু এজন সচিব তথা পৰীক্ষা নিয়ন্ত্ৰক আছে। ইয়াৰ অধ্যক্ষৰ পদ ভাৰত চৰকাৰৰ অতিৰিক্ত সচিবৰ সমপৰ্যায়ৰ।

১৯৬৭-৬৮ চনৰ লোকসভাৰ অনুমান সমিতিয়ে ইয়াৰ ৪৭তম খতিয়ানত নিম্ন পৰ্যায়ৰ চাকৰিৰ ভৰ্তিৰ বাবে কৰ্মচাৰী চয়নৰ বাবে আয়োগ প্ৰতিষ্ঠা কৰিবলৈ অনুমোদন জনাইছিল। তাৰপিছত ১৯৭৫ চনৰ ৪ নৱেম্বৰ তাৰিখে ভাৰত চৰকাৰৰ কৰ্মচাৰী আৰু প্ৰশাসনিক সংস্কাৰ বিভাগে অধীনস্থ সেৱা আয়োগ গঠন কৰিছিল।
১৯৭৭ চনৰ ২৬ ছেপ্টেম্বৰ তাৰিখে ইয়াৰ নাম সলনি কৰি কৰ্মচাৰী চয়ন আয়োগ ৰখা হয়। ইয়াৰ কাৰ্যকলাপ সমূহ ২১ মে ১৯৯৯ চনত কৰ্মচাৰী,জন অভিযোগ আৰু পেঞ্চন মন্ত্ৰণালয়ে পুনৰ নিৰ্ধাৰণ কৰে। কৰ্মচাৰী চয়ন আয়োগৰ নতুন সংবিধান আৰু কাৰ্যকলাপ ১৯৯৯ চনৰ ১ জুনত আৰম্ভ হয়।
### মূখ্য কাৰ্যালয়
ইয়াৰ মুখ্য কাৰ্যালয় নতুন দিল্লীত অৱস্থিত আৰু ভাৰতৰ বিভিন্ন ৰাজ্য আৰু কেন্দ্ৰীয় শাসিত অঞ্চলত এছএছচিৰ আঞ্চলিক আৰু উপ-আঞ্চলিক কাৰ্যালয় আছে।বৰ্তমান অধ্যক্ষ ভাৰতীয় প্ৰশাসনিক সেৱাৰ বিষয়া অসীম খুৰানা।
### প্ৰধান পৰীক্ষাসমূহ
কৰ্মচাৰী চয়ন আয়োগৰ দ্বাৰা আয়োজন কৰা গুৰুত্বপূৰ্ণ পৰীক্ষাসমূহ হ'ল --
*সংযুক্ত স্নাতক পৰ্যায়ৰ পৰীক্ষা (CGLE) 
*সংযুক্ত উচ্চতৰ মাধ্যমিক পৰ্যায়ৰ পৰীক্ষা (CHSLE) 
*ষ্টেনোগ্ৰাফাৰ গ্ৰেড 'চি' আৰু 'ডি' পৰীক্ষা (Steno) 
*কনিষ্ঠ অভিযন্তা (JE) 
*দিল্লী আৰক্ষী আৰু কেন্দ্ৰীয় সশস্ত্ৰ আৰক্ষী বাহিনীৰ উপ-পৰিদৰ্শক 
*কেন্দ্ৰীয় সশস্ত্ৰ আৰক্ষী বাহিনীত কনিষ্টবল (জিডি),এছ এছ এফ , অসম ৰাইফলছত ৰাইফলমেন (জিডি) আৰু নাৰ্কটিকছ কণ্টল ব্যুৰোত চিপাহী পৰীক্ষা (GD) 
*কনিষ্ঠ হিন্দী অনুবাদক, কনিষ্ঠ অনুবাদক আৰু জ্যেষ্ঠ হিন্দী অনুবাদক পৰীক্ষা (Hindi Translator) 
*মাল্টি টাস্কিং (নন-টেকনিকেল )ষ্টাফ আৰু হাভালদাৰ পৰীক্ষা (MTS) 
### যোগ্যতা
এছএছচিৰ CHSL আৰু Steno পৰীক্ষাৰ বাবে দ্বাদশ বা সমতুল্য পৰীক্ষাত উত্তীৰ্ণ হ'ব লাগিব আৰু বয়স ১৮ৰ পৰা ৩০ বছৰৰ ভিতৰত হ'ব লাগিব । CGL, Delhi Police &CAPF আৰু Hindi translator পৰীক্ষাৰ বাবে স্বীকৃতি প্ৰাপ্ত বিশ্ববিদ্যালয়ৰ পৰা স্নাতক বা সমতুল্য ডিগ্ৰী হ'ব লাগিব আৰু বয়সৰ সময়সীমা ১৮-৩২ ভিতৰত হ'ব লাগিব। MTS আৰু GD ৰ বাবে দশম উত্তীৰ্ণ হ'ব লাগিব আৰু বয়স ১৮-৩০ বছৰৰ ভিতৰত হ'ব লাগিব। শেষত কনিষ্ঠ অভিযন্তা বা JE পৰীক্ষাৰ বাবে স্বীকৃতিপ্ৰাপ্ত বিশ্ববিদ্যালয়ৰ পৰা অসামৰিক, যান্ত্ৰিক, বৈদ্যুতিক আৰু পৰিমাণ জৰীপ আৰু চুক্তি শাখাত ডিগ্ৰী বা ডিপ্লমা থাকিব লাগিব আৰু বয়স ১৮- ৩০/৩২ বছৰ হ'ব লাগিব।
## তথ্য উৎস

## বাহ্যিক সংযোগ
* 

শ্ৰেণী:ভাৰতৰ চৰকাৰী সংস্থা
৭ ফেব্ৰুৱাৰী

**৭ ফেব্ৰুৱাৰী** (ইংৰাজী: 7 February) দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৮তম দিন। বছৰটো শেষ হ’বলৈ এই দিনৰ পৰা মুঠ ৩২৭টা দিন (অধিবৰ্ষত ৩২৮টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা-

## জন্ম
* ১৮১২ - চাৰ্লছ ডিকেন্স, ইংৰাজ লেখক আৰু সমাজ সমালোচক।
* ১৮৮৫ - চিনক্লেয়াৰ লিউইছ, আমেৰিকান লেখক,নাট্যকাৰ আৰু এজন সাংবাদিক।
* ১৯৭৯ - তাৱাক্কল কাৰমান, য়েমেনৰ সাংবাদিক আৰু ৰাজনীতিক।
* ১৯৯২ - দীপলিনা ডেকা, অসমীয়া অভিনেত্ৰী আৰু কণ্ঠশিল্পী।
* ১৯৯৩ - শ্ৰীকান্ত কিদাম্বি, ভাৰতীয় বেডমিণ্টন খেলুৱৈ।

## মৃত্যু
* ১৯৮৪ - জানকী অম্মল, ভাৰতীয় উদ্ভিদবিজ্ঞানী।
* ২০১৯ - পাৰ্থবিজয় দত্ত, অসমীয়া যুক্তিবাদী লেখক, গল্পকাৰ, কবি, প্ৰবন্ধকাৰ, শিশু সাহিত্যিক, আৰু আৰক্ষী বিষয়া।
* ২০২০ - লি ৱেনলিয়াং, চীনা চকুৰোগ বিশেষজ্ঞ।
* ২০২২ - প্ৰবীণ কুমাৰ সোবটি, ভাৰতীয় এথলেটিকছ খেলুৱৈ, অভিনেতা আৰু সীমান্ত সুৰক্ষা বলৰ সৈনিক।

## দিৱস
* স্বাধীনতা দিৱস (গ্ৰেনাডা)।
## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
ফ্ৰেণ্ডলিব ফাৰ্ডিনাণ্ড ৰংগ

**ফ্ৰেণ্ডলিব ফাৰ্ডিনাণ্ড ৰংগ** (৮ ফেব্ৰুৱাৰী ১৭৯৪ - ২৫ মাৰ্চ ১৮৬৭) এগৰাকী জাৰ্মান বিশ্লেষণ ৰসায়ন বিজ্ঞানী। তেওঁ চকুৰ পিউপিলৰ বিস্তাৰণ চিনাক্ত কৰিছিল। ইয়াৰ লগতে তেওঁ বেলাডনা গছৰ ৰসৰ কাৰ্য, চাহ আৰু কফিত থকা কেফাইনৰ চিনাক্ত আৰু প্ৰবালৰ পৰা প্ৰথম এনিলিন ব্লু নামৰ নীলা ৰঞ্জক পদাৰ্থ নিষ্কাশন কৰিছিল। 
## প্ৰাৰম্ভিক জীৱন
ফ্ৰেণ্ডলিব ফাৰ্ডিনাণ্ড ৰংগৰ ১৭৯৪ চনৰ ৮ ফেব্ৰুৱাৰী তাৰিখে জাৰ্মানীৰ হেমবাৰ্গ চহৰত জন্ম হৈছিল। সৰুৰে পৰা তেওঁ ৰসায়নৰ বিভিন্ন অন্বেষণৰ প্ৰতি আকৰ্ষিত হৈছিল। এই সময়তে তেওঁ চকুৰ পিউপিলৰ বিস্তাৰণ চিনাক্ত কৰিছিল বেলাডনা গছৰ ৰসৰ কাৰ্য আৱিষ্কাৰ কৰিছিল। 
## কৰ্মজীৱন
১৮১৯ চনত তেওঁ নিজৰ আৱিষ্কাৰখিনি গথেক দেখুৱাইছিল। তেওঁ ফ্ৰেণ্ডলিব ফাৰ্ডিনাণ্ড ৰংগক কফিৰ বিশ্লেষণ কৰিবলৈ অনুপ্ৰাণিত কৰিছিল। তাৰ কিছু মাহৰ পিছত তেওঁ কেফাইন চিনাক্ত কৰিছিল।

ৰংগে জেনা আৰু বাৰ্লিনত ৰসায়ন বিজ্ঞান অধ্যয়ন কৰিছিল। তাত তেওঁ ডক্টৰেট ডিগ্ৰী লাভ কৰিছিল। তিনিবছৰ ইউৰোপৰ বিভিন্ন ঠাই ভ্ৰমণ কৰাৰ পিছত তেওঁ ১৮৩১ চনলৈ ব্ৰেচলাও বিশ্ববিদ্যালয়ত ৰসায়ন বিজ্ঞানৰ অধ্যাপনা কৰিছিল। তাৰ পিছত তেওঁ ১৮৫২ চনলৈ এখন ৰসায়ন কোম্পানীত কৰ্মৰত আছিল। তাৰ পোন্ধৰ বছৰ পিছত তেওঁ অৰেইনবাৰ্গ চহৰত মৃত্যু বৰণ কৰে। 
## আবিষ্কাৰ সমূহ
তেওঁ বিশ্লেষণ ৰসায়নৰ এজন অগ্ৰণী বিজ্ঞানী আছিল। তেওঁ কেফাইন চিনাক্ত কৰিছিল। তদুপৰি তেওঁ প্ৰথমবাৰৰ বাবে আলকেতেৰাৰ পৰা এলিনীন ব্লু নামৰ নীলা ৰঙৰ ৰঞ্জক নিষ্কাশন কৰিছিল। ইয়াৰ লগতে তেওঁ আলকেতেৰাৰ পৰা বহুতো বস্তু, পেপাৰ ক্ৰমেট'গ্ৰাফী, পাইৰল, চিন'লাইন, ফিনল, থাইমল আৰু এট্ৰপাইন আৱিষ্কাৰ কৰিছিল। 

১৮৫৫ চনত তেওঁ পোনপ্ৰথমে লিছেগেং ৰিংছ আৱিষ্কাৰ কৰিছিল।
## চিত্ৰ

File:Oranienburg Runge Gedenktafel.jpg|বৈজ্ঞানিক আৱিষ্কাৰৰ বিৱৰণ
File:Grab-runge01.jpg|অৰেইনবাৰ্গত অৱস্থিত সমাধি
File:Oranienburg Runge.jpg|অৰেইনবাৰ্গৰ স্মৃতিক্ষেত্ৰ


## তথ্য উৎস

## বাহ্যিক সংযোগ
* 

শ্ৰেণী:জাৰ্মানীৰ ব্যক্তি
শ্ৰেণী:ৰসায়নবিদ
শ্ৰেণী:মৃত ব্যক্তি
৬ ফেব্ৰুৱাৰী

**৬ ফেব্ৰুৱাৰী** (ইংৰাজী: 6 February) দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৭তম দিন। বছৰটো শেষ হ’বলৈ এই দিনৰ পৰা মুঠ ৩২৮টা দিন (অধিবৰ্ষত ৩২৯টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## জন্ম
* ১৯২২ - এম. কে. বিনোদিনী দেৱী, ভাৰতীয় ঔপন্যাসিক, চুটিগল্প লেখক, নাট্যকাৰ তথা চিত্ৰনাট্যকাৰ।
* ১৯৫৫ - সমীৰ তাঁতী, অসমীয়া কবি, কথাশিল্পী, চিত্ৰকৰ তথা সমাজকৰ্মী।

## মৃত্যু
* ১৯৩১ - মতিলাল নেহৰু, ভাৰতীয় অধিবক্তা। ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ পিতৃ।
* ১৯৪৬ - উপেন্দ্ৰনাথ ব্ৰহ্মচাৰী, ভাৰতীয় বিজ্ঞানী, অধ্যাপক আৰু চিকিৎসক।
* ১৯৬৪ - ৰাজকুমাৰী অমৃত কৌৰ, ভাৰতৰ প্ৰথম স্বাস্থ্যমন্ত্ৰী।
* ১৯৭৬ - ঋত্বিক ঘটক, ভাৰতীয় চলচ্চিত্ৰ পৰিচালক, চিত্ৰনাট্যকাৰ আৰু নাট্যকাৰ।
* ১৯৮৫ - জেমছ হেডলি ছেজ, ইংৰাজ লেখক।
* ২০২২ - লতা মংগেশকাৰ, ভাৰতৰ নেপথ্য গায়িকা।

## দিৱস
* ৱেইটাংগি দিৱস (নিউজিলেণ্ড)।

## তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
বিশ্বকোষ

thumb|300x300px|এঞ্চাইক্ল'পিডিয়া ব্ৰিটেনিকা
right|thumb|১৫৪১ৰ "ল্যুকুব্ৰেশ্যনেচ"ৰ বেটুপাত
বিশ্বকোষ এক উদ্ধৃতি কাৰ্য বা সংগ্ৰহ য'ত সকলো বিষয় বা কোনো বিশেষ বিষয়ৰ সাৰাংশ পোৱা যায়। বিশ্বকোষত প্ৰায় কেইবাটাও প্ৰবন্ধ থাকে যি সাধাৰণতে বৰ্ণমালাৰ ক্ৰমত শৃংখলিত কৰা হয়। কেতিয়াবা বিষয়গত বৰ্গীকৰণো দেখা যায়। বিশ্বকোষত যিকোনো বিষয়ৰ তথ্য সাধাৰণতে অভিধানতকৈ অধিক থাকে। অভিধানৰ বিপৰীতে বিশ্বকোষত ভাষিক গুণাগুণ যেনে শব্দোদ্ভৱ, ব্যাকৰণগত ব্যৱহাৰ আদি নাথাকে, বৰং সাধাৰণ তথ্য সমৃদ্ধ জ্ঞান প্ৰদান কৰা হয়। 

## বিশ্বকোষৰ ইতিহাস
প্ৰায় দুহাজাৰ বৰ্ষৰপৰা বিশ্বকোষ অস্তিত্বত আছে। পলিনি দ্য এল্ডাৰৰ প্ৰথম শতিকাৰ নেচুৰেলিচ হিষ্টৰিয়া এক প্ৰাচীন বিশ্বকোষ যি ৰ'ম সাম্ৰাজ্যত লিখা হৈছিল। এটিম'লজিয়ে মধ্যযুগৰ প্ৰথম বিশ্বকোষ বুলি গণ্য কৰা হয় যি ৰাইচ'দ'ৰ অৱ চেভাইলৰ সৃষ্টি। 

## অসমীয়া ভাষাৰ বিশ্বকোষ
অসম সাহিত্য সভাই অসমীয়া ভাষাত ১০টা খণ্ডৰ বিশ্বকোষ প্ৰস্তুত কৰি প্ৰকাশ কৰিছে আৰু শেহতীয়াভাৱে দুটা খণ্ডৰ পুনৰ প্ৰকাশ কৰিছে৷ অসম সাহিত্য সভাত হোমেন বৰগোহাঞি সভাপতি হৈ থাকোঁতে এই বিশ্বকোষৰ প্ৰকল্পৰ শুভাৰম্ভ হয়৷ অসমৰ ৰাইজৰ অৰ্থ সাহাৰ্যত এই প্ৰকল্প ৰূপায়ণ কৰা হৈছে৷

## তথ্য সংগ্ৰহ আৰু উদ্ধৃতি

* EtymologyOnline
* 
* 
* C. Codoner, S. Louis, M. Paulmier-Foucart, D. Hüe, M. Salvat, A. Llinares, *L'Encyclopédisme. Actes du Colloque de Caen*, A. Becq (dir.), Paris, 1991.
* 
* 
* 
* 
* 
* 
* 
* 
* 
* 
* Sideris, Athanasios (2006). "The Encyclopedic Concept in the Web Era", in Ioannides M., Arnold D., Niccolucci F. and K. Mania (eds.), *The e-volution of Information Communication Technology in Cultural Heritage. Where Hi-Tech Touches the Past: Risks and Challenges for the 21st Century. VAST 2006*, Epoch, Budapest, pp.&nbsp;192–197. .
* 
* 

শ্ৰেণী:সাহিত্য
শ্ৰেণী:বিশ্বকোষ
লোক সভা টিভি

**লোক সভা টিভি** এক ভাৰতীয় কেবল দূৰদৰ্শন নেটৱৰ্ক, ভাৰত চৰকাৰৰ দ্বাৰা যিয়ে কেন্দ্ৰীয় চৰকাৰৰ কাম-কাজ আৰু অন্যান্য লোক কাৰ্য বিষয়ক সামগ্ৰী প্ৰদৰ্শন কৰে। এই চেনেলৰ উদ্দেশ্য ভাৰতৰ সকলো সংসদীয় আৰু বৈধানিক সংগঠনৰ কাম-কাজৰ তথ্য ৰাজহুৱাভাৱে উপলব্ধ কৰোৱা। এই চেনেলে ভাৰতৰ নিম্ন সদন লোক সভাৰ কাম-কাজ পোণপটীয়াভাৱে আৰু পাছলৈও প্ৰকাশিত কৰে।

## ইতিহাস
১৯৮৯ৰপৰা সংসদৰ কোনো কোনো অংশ প্ৰচাৰ হৈ আহিছে, যেনে ৰাষ্ট্ৰপতিৰ ভাষণ। ১৯৯৪ৰপৰা উভয় সদনৰ প্ৰশ্ন কাল দূৰদৰ্শন আৰু অনাতাৰত প্ৰচাৰ হ'বলৈ আৰম্ভ কৰিলে।

২০০৬ চনত ডিডি লোক সভা চেনেলৰ স্থান গ্ৰহণ কৰিলে লোক সভা টিভিয়ে। এই চেনেল এক ২৪-ঘণ্টীয়া টিভি চেনেল, যি লোক সভাৰেই সম্পত্তি আৰু লোক সভাৰ দ্বাৰাই চালিত। লোক সভাৰ অধিবেশণৰ সময়ত এই চেনেলত সকলো কাৰ্য পোণপতীয়াকৈ প্ৰদৰ্শন কৰা হয়, আৰু অন্যান্য সময়ত বিভিন্ন সাংস্কৃতিক আৰু শিক্ষাগত অনুষ্ঠানৰ সৈতে আলোচনা আদি প্ৰদৰ্শন কৰা হয়।

## তথ্য সংগ্ৰহ

শ্ৰেণী:দূৰদৰ্শন কেন্দ্ৰ
কাৰ্বি ডিমাছা সংঘৰ্ষ ২০০৫

২০০৫ চনত অসমৰ থলুৱা জনজাতি কাৰ্বি আৰু ডিমাছাসকলৰ মাজত সংঘৰ্ষ হৈছিল। সেই সংঘৰ্ষত মুঠতে ১০৬ জন লোকে প্ৰাণ হেৰুৱাবলগীয়া হৈছিল।

## সংঘৰ্ষ
২০০৫ চনৰ ২৬ ছেপ্তেম্বৰত ডিফু আৰক্ষী থানাৰ অন্তৰ্গত টিছম গাওঁত তিনিজন ডিমাছা অটোচালকক অচিনাক্ত দুৰ্বৃত্তই হত্যা কৰে। ২০০৫ চনৰ ২ অক্টোবৰত হেমাৰি টেৰাঙ গাঁৱত এটা কাৰ্বি পৰিয়ালৰ ৫ জনকৈ সদস্যক হত্যা কৰা হয়। তাৰ ঠিক দুদিন পিছতেই তিনিজন কাৰ্বিলোকক আপাৰ ডিক্ৰং গাঁৱত হত্যা কৰা হয়। ৮ অক্টোবৰৰ দিনা বৰছিংবে গাঁৱত ৬ জন ডিমাছা আৰু তাৰ পিছদিনা লাংছলিয়েট গাঁৱত আঠজন কাৰ্বিলোকক হত্যা কৰা হয়। তাৰ পিছত ৫ জন ডিমাছাক খেৰণি গাঁৱত হত্যা কৰা হয়। লগতে ১২ অক্টোবৰৰ দিনা এগৰাকী ডিমাছা মহিলাক হত্যা কৰা হয়। ১৬ অক্টোবৰৰ দিনা হোজাইপুৰ, বকলীয়া, যমুনাপুৰ আৰু সিং টেৰণ গাঁৱৰ পৰা চাৰিটা মৃতদেহ উদ্ধাৰ হয় আৰু পাঁচজনকৈ লোক নিৰুদ্দেশ হয়।

১৫ অক্টোবৰলৈকে মুঠতে ১২৩ টাকৈ ঘৰ জ্বলাই দিয়া হৈছিল। তাৰে ৬৯ টা ঘৰ কাৰ্বিৰ আৰু ৫৬ টা ডিমাছাৰ আছিল। হাজাৰ হাজাৰ লোকে নিজৰ ঘৰ বাৰী হেৰুৱাই শৰণাৰ্থী শিবিৰত আশ্ৰয় লৈছিলগৈ।

### ২৩ জন কাৰ্বি বাছযাত্ৰীক হত্যা
কাৰ্বি ডিমাছা সংঘৰ্ষৰ আটাইতকৈ শোকাৱহ ঘটনাটো হৈছিল ২০০৫ চনৰ ১৭ অক্টোবৰত। সেইদিনা ২৩ জন বাছযাত্ৰীক একেলগে হত্যা কৰা হৈছিল। ঘটনাৰ বিৱৰণীমতে ডিফু অভিমুখে অহা দুখন বাছ কেইজনমান ক’লা কাপোৰ পৰিহিত আক্ৰমণকাৰীয়ে ৰখায় আৰু কাৰ্বি লোক কেইজনক চিনাক্ত কৰি বাছৰ পৰা নামি আহিবলৈ নিৰ্দেশ দিয়ে। তাৰ পিছত ২২ জন যাত্ৰীক তাতেই হত্যা কৰি দুয়োখন বাছত জুই লগাই দিয়ে। ঘটনাস্থলীৰ পৰা পলাই অহা কেইজনমান যাত্ৰীয়ে মিলু আৰক্ষী থানাত খবৰ দিয়ে। এজন আহত যাত্ৰী চিকিৎসালয়লৈ নিয়াৰ পথত মৃত্যু হয়।

## শৰণাৰ্থী শিবিৰ
৫৫ টা শৰণাৰ্থী শিবিৰত ২০০ খন গাঁৱৰ ৪৪,৭৪৭ জন মানুহে আশ্ৰয় লৈছিল। 

## তথ্য সংগ্ৰহ

শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা
শ্ৰেণী:স্বাধীনোত্তৰ অসম
ইক'টুৰিজম

**ইক'টুৰিজম** () বুলিলে প্ৰাকৃতিক পৰিৱেশৰ ক্ষতি নকৰাকৈ বা জীৱ-জন্তুৰ বাসস্থানত ব্যাহত নকৰাকৈ অভিজ্ঞতা ল'ব বিচৰা পৰ্যটকসকলৰ বাবে আগবঢ়োৱা সেৱাকেই বুজা যায়। ই হৈছে এক প্ৰকাৰৰ পৰ্যটন য'ত প্ৰাকৃতিক এলেকালৈ দায়িত্বশীল ভ্ৰমণ, পৰিৱেশ সংৰক্ষণ আৰু স্থানীয় লোকসকলৰ কল্যাণ উন্নত কৰা অন্তৰ্ভুক্ত থাকে। ইয়াৰ উদ্দেশ্য হ'ব পাৰে ভ্ৰমণকাৰীসকলক শিক্ষিত কৰা, পাৰিপাৰ্শ্বিক সংৰক্ষণৰ বাবে পুঁজি প্ৰদান কৰা, স্থানীয় সম্প্ৰদায়ৰ অৰ্থনৈতিক বিকাশ আৰু ৰাজনৈতিক সৱলীকৰণক পোনপটীয়াকৈ লাভান্বিত কৰা, বা বিভিন্ন সংস্কৃতি আৰু মানৱ অধিকাৰৰ প্ৰতি সন্মান বৃদ্ধি কৰা।

গ্ৰাম্য সমাজ প্ৰধান আমাৰ দেশত গ্ৰাম্য ভ্ৰমণেও এক সুস্থ অভিজ্ঞতা প্ৰদান কৰিব পাৰে। প্ৰকৃতিৰ অমল উপাদেনেৰে ভৰপূৰ বিভিন্ন গাওঁ ভ্ৰমণে আৱেগিক বান্ধোন সুদৃঢ় কৰাৰ লগতে গ্ৰাম্য পৰ্যটনৰ ক্ষেত্ৰলৈও আশাৰ বতৰা কঢ়িয়াই আনিব পাৰে।

গ্ৰাম্য ইক'টুৰিজিমৰ ধাৰণাটোৱে বিকাশ লাভ কৰা বেছি দিন হোৱা নাই। গাঁৱৰ সমাজ- সভ্যতা, শিল্প সংস্কৃতি, আদ্ৰভূমি আদি সংৰক্ষণৰ প্ৰতি নৱ প্ৰজন্মৰ মাজত সজাগতা বৃদ্ধি পাইছে। শীতৰ আগমনৰ লগে লগে জলাশয়সমূহলৈ আগমন ঘটা বিদেশী চৰাই-চিৰিকতিৰ উপৰিও স্থানীয় চৰাই-চিৰিকতি, লোক-সংস্কৃতি, পৰম্পৰাগত জীৱন শৈলী, ভৌগোলিক পৰিকাঠামো আদি সমলসমূহে পৰ্যটক আকৰ্ষণৰ মূল কাৰণ হৈ উঠিব পাৰে। কিন্তু এনে জনসজাগতা বৃদ্ধিৰ সময়তে এটা সমস্যাৰ  উদ্ভৱ হয়। সেয়া হ'ল - গ্ৰাম্য অঞ্চলত সাধাৰণতে নিশা থকা-মেলাৰ ক্ষেত্ৰত পৰ্যটক সকল অসুবিধাৰ সন্মুখীন হয়। অৱশ্য ইয়াৰো সমাধান নথকা নহয়। বৰ্তমান সময়ত চৰকাৰ নিৰ্ভৰশীলতাৰ পৰা আত্মনিৰ্ভৰশীলতাৰ ওপৰত প্ৰজন্ম বিশ্বাসী হৈ পৰিছে। নতুনৰ মাজত "এণ্টাপ্ৰেনাৰশ্বিপ"ৰ বিকাশ ঘটিছে। গ্ৰাম্য পৰ্যটনৰ প্ৰতি "টুৰিষ্ট"ক আকৰ্ষণ আৰু সুবিধা হোৱাকৈ "হোম ষ্টে" স্থাপন কৰিলে থকা মেলাৰ সমস্যা দূৰ কৰিব পাৰে।

পৰিৱেশ কৰ্মী সৌম্যদ্বীপ দত্তই "ইক'টুৰিষ্ট" নামৰ তেখেতৰ গ্ৰন্থখনত হোম ষ্টেৰ ধাৰণাটোৰ বিষয়ে লিখিছে, “আমি হয়তো বহুতেই ভাবো যে চৰকাৰে গাঁৱত অতিথিশালা জাতীয় কিবা কৰা উচিত। কিন্তু গাঁৱত চৰকাৰী তত্ত্বাবধানত অতিথিশালা আৰু তাৰ অনুৰূপ কিবা হয় তেনেহ'লে গাঁৱত থকাৰ সমস্যা কমিব তেনদৰেই নাভাবো। গাঁৱৰ অতিথিশালা অলপ দিনৰ ভিতৰতে তত্ত্বাবধানৰ অভাৱত জহি-খহি থকাৰ বাবে অনুপযোগী হৈ উঠা বহু উদাহৰণ আমাৰ মাজত আছে। তদুপৰি চৰকাৰী অতিথিশালত মুষ্টিমেয় মানুহ থাকিব পাৰিব। তদুপৰি ইয়াৰ পৰা গাঁৱৰ গাঁৱৰ ৰাইজে অলপ আৰ্থিক সুবিধা লাভৰ পৰা বঞ্চিত হ'ব পাৰে। হোম ষ্টে হ'ল এনেকুৱা যে নিজা ঘৰৰ লগতে অতিৰিক্ত দুই-তিনিটা কোঠালী সাজি তাত বচেনিটাৰী-বাথৰুম আদিৰ সুবিধা কৰি দি পৰ্যটকৰ সুবিধাৰ্থে নিৰ্দিষ্ট মূল্যৰ বিনিময়ত খাদ্য সামগ্ৰী যোগান ধৰিব পৰা প্ৰক্ৰিয়া।”

## তথ্য সূত্ৰ

শ্ৰেণী:পৰ্যটন